title: Ron Fair

text: Ron Fair on yhdysvaltalainen A&R-johtaja, äänitetuottaja ja lauluntekijä. Hän on tehnyt pitkän uran isoissa levy-yhtiöissä ja mentoroinut muun muassa artisteja Christina Aguilera, Vanessa Carlton, The Black Eyed Peas ja Fergie sekä Pussycat Dolls.


title: Ron Fair

text: 1980-luvulla Fair työskenteli A&R-tehtävissä levy-yhtiöissä RCA Records, Chrysalis Records ja Island Records UK Lontoossa. 1990-luvulla hän palasi Yhdysvaltoihin ja työskenteli levy-yhtiössä EMI Records, muun muassa Roxetten kanssa. Vuonna 1993 hänestä tuli RCA Recordsin A&R-osaston senior vice president. Hän oli muun muassa viisinkertaista platinaa myyneen "Reality Bites" -soundtrackin vastaava tuottaja.


title: Ron Fair

text: Ron Fair kiinnitti Christina Aguileran RCA Recordsille ja oli muun muassa tämän debyyttialbumin vastaava tuottaja.


title: Ron Fair

text: Vuonna 2001 hänestä tuli Interscope Recordsiin kuuluvan A&M Recordsin presidentti. Hän tuotti muun muassa singlen ”Lady Marmalade”, Vanessa Carltonin albumin "A Thousand Miles" sekä Black Eyed Peas -yhtyeen hitin ”Where is the Love?” yhdessä Will.i.amin kanssa.


title: Ron Fair

text: Helmikuusta 2013 lokakuuhun 2014 Fair oli johtotehtävissä Virgin Recordsissa ja sitä ennen Geffen Recordsissa.


title: Fremantle

text: Fremantle on satamakaupunki Länsi-Australiassa, Swanjoen suulla. Kaupunki perustettiin vuonna 1829, ja siellä asuu noin 27 000 ihmistä. Kaupunki on nimetty kapteeni Charles Fremantlen mukaan.


title: Canningin valtatie

text: Canningin valtatie on Länsi-Australiassa sijaitseva 17 kilometriä pitkä tie, joka yhdistää Perthin Victoria Parkin esikaupungin Fremantlen satamakaupunkiin. Tie avattiin 1920-luvulla. Canningin valtatie on nimetty Canning-joen mukaan, joka puolestaan on nimetty George Canningin mukaisesti.


title: Connor Brickley

text: Connor Brickley (s. 25. helmikuuta 1992) on yhdysvaltalainen jääkiekkoilija, joka pelaa NHL-seura Florida Panthersissa. Hän on Floridan toisen kierroksen varaus .


title: Connor Brickley

text: Brickley pelasi juniorikiekkoa Des Moines Buccaneersissa USHL:ssä sekä USA Hockey National Team Development Programissa. Brickley aloitti yliopistouransa Vermontin yliopistossa.


title: Connor Brickley

text: Ennen viimeisen vuoden päättymistä Vermontissa, hän siirtyi Panthersin AHL-farmiseura San Antonio Rampageen tekemään ammattilaisdebyyttinsä kauden 2013–2014 lopulle. Brickley teki kaksivuotisen tulokassopimuksen Floridan kanssa 21. huhtikuuta 2014.


title: Connor Brickley

text: Ensimmäisellä kokonaisella ammattilaiskaudellaan Rampagessa 2014–2015 pelasi heti hyvällä tasolla tehtyään 22 maalia ja 47 tehopistettä 73 ottelussa. Vahvan kesäkauden jälkeen Brickley vakuutti Floridan seurajohdon toisella harjoitusleirillään ja onnistui pääsemään heti kauden 2015–2016 alussa NHL-kokoonpanoon. Hän teki NHL-debyyttinsä Panthersin voittaessa Philadelphia Flyersin lukemin 7–1 10. lokakuuta 2015. Kolmannessa ottelussaan Brickley teki ensimmäisen maalinsa ja samalla myös pisteensä Carolina Hurricanesia vastaan 13. lokakuuta.


title: Connor Brickley

text: Brickleyn isä Craig Brickley pelasi Pennsylvanian yliopistossa 1970-luvulla. Hänen serkkunsa on entinen NHL-kiekkoilija Andy Brickley.


title: Matthew O’Connor

text: Matthew Hadrill O’Connor (s. 14. helmikuuta 1992) on kanadalainen jääkiekkoilija, pelipaikaltaan maalivahti. Hän pelaa AHL-seura Milwaukee Admiralsissa, joka on Nashville Predatorsin farmijoukkue.


title: Matthew O’Connor

text: O’Connor jäi ilman varausta sekä OHL:n että NHL:n varaustilaisuuksissa, minkä jälkeen hän päätti pelata USHL:ssä. Hän pelasi kaksi kautta USHL:ssä Youngstown Penguinsissa ja siirtyi sen jälkeen Bostonin yliopistoon. Kaudella 2014–2015 joukkue voitti NCAA:n mestaruuden ja O’Connor tuli valituksi NCAA:n toiseen tähdistökentälliseen.


title: Matthew O’Connor

text: Vietettyään kolme vuotta yliopistossa, O’Connor onnistui herättämään usean NHL-joukkueen mielenkiinnon. O’Connor päätti jättää pelaamatta viimeisen vuoden Bostonissa ja siirtyi kaksivuotisella sopimuksella Ottawa Senatorsiin toukokuussa 2015. Hänen odotettiin aloittavan kautensa AHL:ssä Binghamton Senatorsissa, mutta Ottawan maalivahti Andrew Hammondin loukkaannuttua O’Connor pysyi NHL:n puolella ja debytoi 11. lokakuuta 2015 3–1-tappiossa Montreal Canadiensia vastaan.


title: Chris Wideman

text: Chris Wideman (s. 7. tammikuuta 1990) on yhdysvaltalainen jääkiekkoilija, joka pelaa NHL-seura Ottawa Senatorsissa. Hän on Ottawan neljännen kierroksen varaus .


title: Chris Wideman

text: Wideman siirtyi vuonna 2007 USHL-joukkue Cedar Rapids RoughRidersiin, jossa pelasi yhden vuoden ennen siirtymistä Miamin yliopistoon vuonna 2008. Hän pelasi Miamissa yhden kauden ennen kuin Ottawa Senators varasi hänet . Wideman suoritti yliopistonsa pelaten joukkueessa neljän vuoden ajan ja valmistui vuonna 2012.


title: Chris Wideman

text: Wideman teki sopimuksen Ottawan kanssa ja siirtyi kaudeksi 2012–2013 Binghamton Senatorsiin. Kaudella 2014–2015 hän pelasi hyvän kauden ja sai sen päätteeksi Eddie Shore Awardin AHL:n parhaana puolustajana. Tammikuussa 2015 hänet kutsuttiin NHL:n puolelle, mutta hän ei kuitenkaan vielä saanut tehtyä debyyttiään. Kesäkuussa 2015 Wideman teki yhden vuoden jatkosopimuksen Ottawan kanssa. Sopimus tuotti hänelle NHL:ssä pelatessa 600 000 dollaria ja AHL:ssä 400 000 dollaria, mikä on AHL-pelaajalle korkea palkka. Häntä odotettiin pääsevän pelaamaan jopa NHL:ssä Ottawan harjoitusleirin aikana. Hän pysyi Ottawassa harjoitusleirin jälkeenkin ja debytoi NHL:ssä 17. lokakuuta 2015 ottelussa Nashville Predatorsia vastaan.


title: Bahrainin kuuden tunnin ajo 2015

text: Bahrainin kuuden tunnin ajo 2015 oli FIA WEC sarjan kauden kahdeksas osakilpailu, joka ajettiin Bahrainin Sakhirissa 21. marraskuuta 2015.


title: Bahrainin kuuden tunnin ajo 2015

text: LMP1-pääluokan paalun nappasi Nr. 17 Porsche kolmikko Mark Webber, Brendon Hartley ja Timo Bernhard Porsche 919 Hybridillä. Nopeimman kierroksen veti Hartley. LMP2-luokassa paalupaikalle ajoi Nr. 36 Signatech Alpine kolmikko Nelson Panciatici, Paul-Loup Chatin ja Tom Dillmann.


title: Bahrainin kuuden tunnin ajo 2015

text: GTE Pro -luokan paalupaikan nappasivat Nr. 51 AF Corse -tiimin Ferrari Gianmaria Bruni ja Toni Vilander. GTE AM -luokan paalulle ajoi Nr. 98 Aston Martin Racing kolmikko Paul Dalla Lana, Pedro Lamy ja Mathias Lauda.


title: Bahrainin kuuden tunnin ajo 2015

text: Oman luokkansa voittajien nimet on lihavoitu.


title: Helena Ruuska

text: Helena Ruuska (s. 7. toukokuuta 1958) on helsinkiläinen tietokirjailija, äidinkielen lehtori ja filosofian tohtori. Hän opettaa Helsingin normaalilyseossa äidinkieltä ja kirjallisuutta ja kirjoittaa kirjallisuusarvosteluja Helsingin Sanomiin. Ruuska on ollut mukana tekemässä myös useita äidinkielen oppikirjoja.


title: Helena Ruuska

text: Ruuska väitteli filosofian tohtoriksi vuonna 2010 Helsingin yliopistosta. Väitöskirja käsittelee Marja-Liisa Vartion romaania Kaikki naiset näkevät unia (1960). Teos on merkittävä modernismin keinoin toteutettu modernin kaupunkilaisnaisen kuvaus. Tutkimuksessa perehdytään siihen, miten romaanissa rakennetaan, kuvataan ja kommentoidaan naisen identiteettiä modernisoituvassa 1950-luvun Suomessa.


title: Helena Ruuska

text: Hän kirjoitti väitöskirjansa pohjalta yleistajuisen elämäkerran Marja-Liisa Vartiosta, joka sai ilmestyessään paljon huomiota. Syksyllä 2015 hän jullkaisi WSOY:n kustantamana elämäkerran kirjailija Eeva Joenpellosta, joka arvosteltiin näyttävästi heti ilmestyttyään Helsingin Sanomissa. Maria-Liisa Nevala kirjoitti kritiikissään, että Ruuska on kirjoittanut Joenpelto-elämäkerran, joka on "kohteensa veroinen monisärmäisyydessään".


title: Helena Ruuska

text: Helena Ruuskan puoliso on laulaja ja tuottaja Pekka Ruuska.


title: HMS Victoria (1859)

text: "HMS Victoria" oli Britannian Kuninkaallisen laivaston vuonna 1859 vesillelaskettu Victoria-luokan 121-tykkinen potkurilla varustettu höyrykäyttöinen ensimmäisen luokan linjalaiva. Alus oli kuninkaallisen laivaston viimeinen puinen kolmikantinen linjalaiva, joka otettiin meripalvelukseen. Se oli myös suurin puinen laivaston palvelukseensa ottama sotalaiva sekä maailman suurin sotalaiva "HMS Warriorin" valmistumiseen saakka.


title: HMS Victoria (1859)

text: Alus tilattiin 3. huhtikuuta 1854 Portsmouthin telakalta ja se nimettiin 6. tammikuuta 1855. Sen köli laskettiin 1. huhtikuuta 1856 ja alus laskettiin vesille 12. marraskuuta 1859. Alus valmistui 20. huhtikuuta 1860, jolloin sen valmistuskustannukset olivat 150 578 puntaa. Hinnasta rungon osuus oli 120 493 puntaa.


title: HMS Victoria (1859)

text: Valmistumisensa jälkeen alus sijoitettiin Portsmouthissa reserviin, kunnes se otettiin palvelukseen 2. marraskuuta 1864 Välimeren laivaston komentajan vara-amiraali Robert Smartin lippulaivaksi päällikkönään James Graham Goodenough. Alus siirtyi 19. huhtikuuta 1866 vara-amiraali lordi Clarence Edward Pagetin lippulaivaksi päällikkönään Alan Gardiner. Se siirtyi 10. kesäkuuta 1867 edelleen amiraali Thomas Sabine Pasleyn lippulaivaksi päällikkönään William Codrington.


title: HMS Victoria (1859)

text: Alus osallistui Spitheadissä 17. heinäkuuta 1867 järjestettyyn laivastokatselmukseen, jonka jälkeen se poistettiin palveluksesta 7. elokuuta. Alus sijoitettiin Portsmouthin reservilaivastoon. Alus myytiin romutettavaksi 31. toukokuuta 1893.


title: Caledonia-luokka

text: Caledonia-luokka oli Britannian kuninkaallisen laivaston yhdeksän Sir William Rulen suunnitteleman 120-tykkisen ensimmäisen luokan linjalaivan muodostama alusluokka.


title: Caledonia-luokka

text: Luokan kolmen ensimmäisen aluksen aseistus oli yhtenevä lukuun ottamatta takakannen kahdesta kuuteen 18 naulan karronadiin lisättyä aseistusta. Neljännen aluksen aseistus muutettiin korvaamalla kaksi alimman tykkikannen 32 naulan tykeista 68 naulan karronadeilla. Kaikki keskimmäisen ja ylimmän tykkikannen muutettiin 32 naulan karronadeiksi samoin kuin puolikannen neljä 12 naulaistakin. Loput kaksi puolikannen 12 naulaista korvattiin 18 naulan karronadeilla samoin kuin etukannen 12 naulaiset. Takakannen karronadit poistettiin. Loput viisi hieman laajempi runkoista alusta aseistettiin kuten "HMS Royal George".


title: Caledonia-luokka

text: Luokan kymmenes alus ("HMS Royal Frederick") tilattiin 29. lokakuuta 1827. Sen tilaus muutettiin Sir William Symondsin suunnittelemaan Queen-luokkaan vuonna 1833. "HMS Caledoniaa" lukuun ottamatta luokan alukset muutettiin höyrykäyttöisiksi 1850-luvulla.


title: Cassandra (nimi)

text:
Cassandra () on alkujaan muinaiskreikkalainen naisen etunimi. Nimi on todennäköisesti muodostettu kreikan kielen "loistavaa" tarkoittavasta sanasta
"kekasmai" (κεκασμαι) ja "miestä" tarkoittavasta sanasta "aner" (ανηρ). Nimi on tullut tunnetuksi Troijan sodan tarustosta, jossa Kassandra oli Troijan kuningas Priamoksen tytär, jolla oli profetoimisen lahja mutta jonka ennustuksiin kukaan ei uskonut. Nimi oli Englannissa yleisessä käytössä jo keskiajalla, mutta harvinaistui välillä, kunnes se 1900-luvulla jälleen yleistyi.


title: Cassandra (nimi)

text: Suomessa nimi Cassandra on tullut käyttöön vasta 1960-luvun loppupuolella. Vuoden 1960 alusta vuoden 2009 loppuun mennessä se annettiin Suomessa 374 henkilölle muodossa Cassandra sekä lisäksi 20 henkilölle muodossa Kassandra. Vuonna 2015 nimi otettiin mukaan suomenruotsalaiseen kalenteriin, jonka mukaan Cassandran nimipäivä on nykyään 4. marraskuuta.


title: Nelson-luokka (linjalaiva)

text: Nelson-luokka oli Britannian kuninkaallisen laivaston kolmen 120-tykkisen ensimmäisen luokan linjalaivan muodostama alusluokka.


title: Nelson-luokka (linjalaiva)

text: Aluksen suunnittelivat pääsuunnittelijat yhdessä. Luokka oli kolmikantinen vastine 74-tykkisille Armada-luokan aluksille. Suunnitelma hyväksyttiin 1. lokakuuta 1806 ja sitä muutettiin edelleen vastaamaan Caledonia-luokan aluksia. Luokan aluksista ainoastaan "HMS Nelson" valmistui ennen Napoleonin sotien päättymistä (ilman meripalvelusta) kahden muun siirtyessä suoraan reserviin toukokuussa 1814.


title: HMS Queen Charlotte (1810)

text: "'HMS Queen Charlotte" oli Britannian Kuninkaallisen laivaston 104-tykkinen ensimmäisen luokan linjalaiva.


title: HMS Queen Charlotte (1810)

text:
Aluksen suunnittelu pohjautui Sir Edward Huntin "HMS Royal Georgen" suunnitelmiin. Alus tilattiin 9. heinäkuuta 1801 Deptfordin telakalta korvaamaan aiempi saman niminen alus, joka oli tuhoutunut onnettomuudessa 17. maaliskuuta 1800. Aluksen rakennustöistä vastasi Henry Peake kesäkuuhun 1806 saakka ja sen jälkeen Robert Nelson. Sen köli laskettiin lokakuussa 1805 ja alus laskettiin vesille 17. toukokuuta 1810, jolloin se siirrettiin reserviin Chathamissa.
Alus otettiin palvelukseen tammikuussa 1813 Kanaalin laivueeseen lordi Keithin lippulaivana päällikkönään Pulteney Malcolm. Tammikuussa 1815 aluksen päällikkönä oli Robert Jackson. Alus oli elokuusta 1814 heinäkuuhun 1815 huollettavana Chathamissa. Toukokuusta 1815 alkaen aluksen päällikkönä oli Charles Inglis ja lokakuussa Edmund Boger, jolloin alus oli Sir Edward Thornbrough'n lippulaivana Portsmouthissa. Aluksen viat korjattiin ja se sijoitettiin huhtikuussa 1816 vartiolaivaksi Portmouthiin.


title: HMS Queen Charlotte (1810)

text: Alus palautettiin palvelukseen heinäkuussa 1816 amiraali lordi Exmouthin lippulaivaksi päällikkönään James Brisbane. Alus osallistui Algerin pommitukseen 27. elokuuta, jolloin se menetti miehistöstään kahdeksan kuolleina ja 131 haavoittuneina.


title: HMS Queen Charlotte (1810)

text: Alus siirrettiin syyskuussa 1858 Sheernessiin korvaamaan "HMS Waterloo". Alus palautettiin palvelukseen 11. helmikuuta 1959 Sheernessin lippulaivana, mistä se palasi Portsmouthiin marraskuussa. Alus nimettiin 22. marraskuuta "HMS Excellentiksi" ja se varustettiin tykistökoululaivaksi Portsmouthissa elokuussa 1860. Se myytiin 12. tammikuuta 1892 J. Read juniorille romutettavaksi.


title: Vertaa.fi

text: Vertaa.fi on Suomen suurin vertailusivusto, jossa kuluttajat voivat vertailla tuotteita hinnan, toimitusajan ja arvostelujen perusteella. Vertaa.fi on perustettu vuonna 2000 ja sivustolla vierailee lähes miljoona kävijää kuukaudessa. Vertaa.fi on itsenäinen yritys, jota sen omistajat rahoittavat.


title: Vertaa.fi

text: Ben Kerkhof perusti Vertaa.fi:n vuonna 2000, mistä lähtien se on kehittynyt Suomen johtavaksi vertailujen tekijäksi. Vertaa.fi on osa hollantilaista Compare Groupia, johon kuuluu viisi muuta vertailusivustoa kolmessa eri maassa.


title: Vertaa.fi

text: Vertaa.fi:n liiketoimintamalli perustuu liidien generoinnista verkkokaupoille ”hinta per klikkaus” hinnoittelulla.


title: Vertaa.fi

text: Compare Groupin vertailusivustot:


title: Richard Pesola

text: Richard Pesola (1888 Köyhäjoki, Kaustinen – 1945 New York) oli amerikansuomalainen toimittaja.


title: Richard Pesola

text: Kansakoulun käynyt Pesola muutti vuonna 1905 Yhdysvaltoihin, jossa hän työskenteli kaivosmiehenä. Vuonna 1906 hän liittyi Amerikan sosialistiseen puolueeseen. Pesola työskenteli "Toveri", "Työmies" ja "Eteenpäin" -lehtien toimittajana sekä työväenjärjestöjen puhujana ja toimitsijana. Vuosina 1935–1937 hän oli "Työmiehen" ja myöhemmin "Eteenpäin" -lehden päätoimittaja. Pesolan kirjalliseen tuotantoon kuuluu kertomuskokoelma "Sorretun poluilta" (1909).


title: Richard Pesola

text: "Eteenpäin"-lehden päätoimittajana ollessaan Pesola löydettiin New Yorkin kadulta tajuttomana. Hän kuoli viikkoa myöhemmin sairaalassa tajuihinsa tulematta. Selvittämättä jääneen tapauksen taustalla epäiltiin olleen poliittisia syitä. Talvisodan aikana Pesolan toimittama "Eteenpäin" oli tukenut voimakkaasti Neuvostoliiton tarkoitusperiä Suomessa.


title: HMS Britannia (1820)

text: HMS Britannia oli Britannian Kuninkaallisen laivaston vuonna 1820 vesillelaskettu Caledonia-luokan 120-tykkinen ensimmäisen luokan linjalaiva.


title: HMS Britannia (1820)

text: Alus tilattiin 6. marraskuuta 1812 Plymouthin telakalta, jossa sen vastaavana rakennusmestarina oli syyskuuhun 1815 saakka Thomas Roberts ja sen jälkeen Edward Churchill. Sen köli laskettiin joulukuussa 1813 ja alus laskettiin vesille 20. lokakuuta 1820. Se valmistui 20. joulukuuta, jolloin alus siirrettiin reserviin. Valmistuskustannukset olivat 111 630 puntaa, mihin sisältyi varustaminen.


title: HMS Britannia (1820)

text: Alus otettiin palvelukseen 1823 ja se oli Välimeren laivastossa vuoden vaihteesta 1830-1831 aina vuoteen 1841. Alus poistettiin palveluksesta 1843, kunnes se palautettiin palvelukseen amiraali Sir James Deans Dundasin, joka johti Välimerellä ja Mustallamerellä ollutta kuninkaallista laivastoa 1851-1854, lippulaivana Krimin sodan puhjettua. Alus palasi Britteinsaarille alkuvuodesta 1855 ja se muutettiin sairaalalaivaksi Portsmouthiin vielä samana vuonna. Alus muutettiin kadettien koululaivaksi 1859 ja se siirrettiin Portlandiin 1862 ja edelleen Dartmouthiin 1863 kadettien majoitustiloiksi.


title: HMS Britannia (1820)

text: Alus myytiin romutettavaksi 1869, jolloin sen korvasi Dartmouthissa "HMS Britanniaksi" nimetty "HMS Prince of Wales".


title: Vapausaste (termodynamiikka)

text:
Vapausasteet ovat fysikaalisen systeemin tilaa kuvaavia, toisistaan riippumattomia muuttujia.
Käsite esiintyy monilla fysiikan aloilla mekaniikasta alkaen sekä myös tilastotieteessä, mutta erityisen suuri merkitys sillä on statistisessa mekaniikassa ja siihen liittyen termodynamiikassa. Tällöin vapausasteiden lukumäärä kuvaa sitä, kuinka monella tavalla systeemin sisäenergia voi jakautua esimerkiksi molekyylien eri liikesuuntien sekä etenemis- ja pyörimisliikkeen välillä. Systeemin vapausasteet yhdessä muodostavat sen faasiavaruuden.


title: Vapausaste (termodynamiikka)

text: Fysikaalisen systeemin vapausasteella tarkoitetaan tavallisimmin niitä reaaliarvoisia parametreja, joita tarvitaan systeemin tarkkaan kuvaamiseen.


title: Vapausaste (termodynamiikka)

text: Tarkastellaan esimerkiksi pistemäistä hiukkasta, joka voi liikkua kolmiulotteisessa avaruudessa kaikkiin suuntiin. Sen sijainti avaruudessa voidaan ilmaista kolmella koordinaatilla: "x", "y" ja "z". Hiukkasen liikesuunta ja nopeus voidaan niin ikään ilmaista kolmella nopeusvektorin komponentilla: "v", "v" ja "v". Jos systeemin ajallinen kehitys on deterministinen eli sen tila yhdellä hetkellä määrittää yksikäsitteisesti sen sijainnin ja nopeuden myös kaikkina menneinä ja tulevina ajankohtina, tällaisella systeemillä on kuusi vapausastetta, jotka vastaavat kolmea paikkakoordinaattia ja kolmea nopeusvektorin komponenttia. Jos hiukkasen liike on rajoitettu pienempään määrään ulottuvuuksia – jos se esimerkiksi voi liikkua vain jotakin lankaa pitkin tai vain tietyllä pinnalla – systeemillä on vähemmän kuin kuusi vapausastetta. Toisaalta systeemillä, joka voi myös pyöriä tai värähdellä, voi olla enemmän kuin kolme vapausastetta. Hiukkaseen vaikuttavalla voimalla, joka riippuu vain hiukkasen sijainnista ja nopeudesta, on samat vapausasteet kuin hiukkasellakin.


title: Vapausaste (termodynamiikka)

text: Samaan tapaan statistisessa mekaniikassa vapausasteet ovat skalaarisia lukuja, joka määrittävät systeemin tietyn mikrotilan. Systeemin kaikkien mikrotilojen arvot muodostavat pisteen systeemin faasiavaruudessa.


title: Vapausaste (termodynamiikka)

text: Vapausaste voi olla mikä tahansa systeemin tilaa kuvaava suure, joka on riippumaton muista muuttujista. Esimerkiksi kolmiulotteisessa ideaaliketjumallissa kunkin monomeerin suuntautumisen määrittämiseen tarvitaan kaksi kulmaa.


title: Vapausaste (termodynamiikka)

text: Statistisessa mekaniikassa ja termodynamiikassa on usein kätevää määrittää "neliölliset" vapausasteet. Ne esitetään luvuilla, jotka hiukkasen liike-energian tavoin ovat verrannollisia sen nopeuden neliöön.


title: Vapausaste (termodynamiikka)

text: Kolmiulotteisessa avaruudessa hiukkasen etenemisliikkeeseen liittyy kolme vapausastetta. Kaksiatomisella molekyylillä vapausasteita on kaikkiaan kuusi. Ne voidaan jakaa molekyylin etenemisen, pyörimisen ja värähdysliikkeen vapausasteeseen. Molekyylin massakeskipisteen liikkeellä vapausasteita on samat kolme kuin yksittäisellä hiukkasellakin. Lisäksi molekyylillä on kaksi pyörimisliikkeen ja yksi värähdysliikkeen vapausaste. Molekyyli voi nimittäin pyöriä minkä tahansa sellaisen akselin ympäri, joka on molekyylin kahden atomin keskipisteiden välisen janan keskinormaalitasolla, ja niinpä nämä mahdolliset akselit muodostavat kaksiulotteisen tason. Sen sijaan pyörimistä atomien välisen sidossuoran ympäri ei pidetä vapausasteena, koska tällöin kummankaan atomin ytimen sijainti ei muutu. Värähtely taas tapahtuu siten, että atomien ytimet vuoroin lähestyvät toisiaan, vuoroin etääntyvät toisistaan, mutta tällä on vain yksi vapausaste. Niinpä kaksiatomisella molekyylillä vapausasteita on kaikkiaan:


title: Vapausaste (termodynamiikka)

text: Yleensä ei-lineaarisella molekyylillä, jossa on "N" > 2 atomia, pyörimisakseli voi olla minkä suuntainen tahansa, minkä vuoksi silläkin on kolme vapausastetta. Värähdysliikkeen vapausasteita tällaisella "N"-atomisella molekyylillä on "N" - 6, ja kaikkiaan vapausasteita on:


title: Vapausaste (termodynamiikka)

text: Erikoistapauksissa, kuten adsorboituneilla suurilla molekyyleillä, pyörimisliikkeen vapausasteita on toisinaan vain yksi.


title: Vapausaste (termodynamiikka)

text:
Vaihtoehtoisesti systeemin vapausasteet voidaan laskea myös pienimpänä määränä koordinaatteja, jotka tarvitaan hiukkasten sijainnin ilmoittamiseen. Tämä voidaan tehdä seuraavasti:
Soveltamalla pisteiden välisen etäisyyden lauseketta
saadaan yksi yhtälö ja siinä yksi tuntematon, "z", joka voidaan ratkaista.
Jos siis koordinaateista
viisi tunnetaan, kuudes määräytyy niiden mukaan. Täten myös atomiytimien sijaintien perusteella päädytään tulokseen, jonka mukaan kaksiatomisella molekyylillä on viisi vapausastetta.


title: Vapausaste (termodynamiikka)

text: Termodynamiikassa voidaan puhua myös makroskooppisten ainemäärien vapausasteista, sillä systeemin kokonaisenergia voi jakautua molekyylien kesken eri tavoilla. Kaasun vapausasteiden kokonaislukumäärä saadaan kertomalla yhden molekyylin vapausasteiden lukumäärä molekyylien lukumäärällä kaasussa.


title: Vapausaste (termodynamiikka)

text: Kaasun lämpötila on verrannollinen sen molekyylien keskimääräiseen energiaan vapausastetta kohti.


title: Vapausaste (termodynamiikka)

text:
Statistisessa mekaniikassa oletetaan ideaalikaasun molekyylien nopeuden kunkin koordinaattiakselin suunnassa noudattavan normaalijakaumaa, jossa keskiarvo kunkin akselin suunnassa on 0 (vastakkaisiin suuntiin liikkuu yhtä monta molekyyliä) ja keskihajonta
missä "T" on kaasun lämpötila, "m" molekyylin massa ja "k" Boltzmannin vakio. Kun etenemisliikkeen vapausasteita on kolme, noudattaa etenemisliikkeen liike-energia, joka on verrannollinen nopeuden neliöön, khii-jakaumaa vapausasteluvulla 3, ja sen odotusarvo on
Tämä tulos pätee kuitenkin vain yksiatomisille kaasuille, joissa pyörimis- ja värähdysliikkeen vapausasteita ei tarvitse ottaa huomioon. Useampiatomisten kaasujen tapauksessa luku 3 on tässä korvattava kaikkien vapausasteiden lukumäärällä.


title: Vapausaste (termodynamiikka)

text: Seuraava taulukko osoittaa erilaisten molekyylien vapausasteiden lukumäärät:


title: Vapausaste (termodynamiikka)

text: Systeemin vapausasteiden joukko "X"...,"X" on "riippumaton", jos siihen liittyvä energia voidaan esittää seuraavassa muodossa:


title: Vapausaste (termodynamiikka)

text: missä funktio "E" kullakin "i":n arvolla riippuu vain muuttujasta "X".


title: Vapausaste (termodynamiikka)

text: Esimerkki: Jos "X" ja "X" ovat kaksi vapausastetta ja "E" niihin liittyvä energia:


title: Vapausaste (termodynamiikka)

text: Jos vapausasteet ovat riippumattomat, kaikilla vapausasteilla "X", joilla "i":n arvot vaihtelevat 1:stä "N":ään, energia on jakautunut Maxwellin-Boltzmannin jakauman mukaisesti. Sen todennäköisyystiheysfunktio on tällöin:


title: Vapausaste (termodynamiikka)

text: Jäljempänä kulmasulut formula_10 tarkoittavat aina niiden välissä olevan suureen keskiarvoa.


title: Vapausaste (termodynamiikka)

text: Systeemin sisäenergia on sen kaikkiin vapausasteisiin liittyvien energioiden summa:


title: Vapausaste (termodynamiikka)

text: Vapausaste "X" on "neliöllinen", jos siihen liittyvä energian osuus on muotoa


title: Vapausaste (termodynamiikka)

text: missä "Y" on muiden neliöllisten vapausasteiden lineaarikombinaatio.


title: Vapausaste (termodynamiikka)

text: Esimerkiksi jos "X" ja "X" ovat kaksi vapausastetta ja "E" niihin liittyvä energia, niin:


title: Vapausaste (termodynamiikka)

text: Esimerkiksi Newtonin mekaniikassa sellaisen systeemin dynamiikan, jossa vapausasteet ovat neliölliset, määrittää joukko homogeenisia lineaarisia differentiaaliyhtälöitä, joiden kertoimet ovat vakioita.


title: Vapausaste (termodynamiikka)

text: "X"...,"X" ovat neliöllisiä ja riippumattomia vapausasteita, jos niiden kuvaamaan systeemin mikrotilaan liittyvä energia voidaan esittää muodossa:


title: Vapausaste (termodynamiikka)

text: Rajatapauksissa, joissa statistisessa mekaniikassa voidaan olettaa molekyylien noudattavan klassisen mekaniikan lakeja, sellaisen systeemin sisäenergia, jolla on "N" neliöllistä ja riippumatonta vapausastetta, on:


title: Vapausaste (termodynamiikka)

text: Tällöin kuhunkin vapausasteeseen liittyvä keskimääräinen energia on:


title: Vapausaste (termodynamiikka)

text: Systeemin sisäisissä vuorovaikutuksissa energia pääsee vapaasti siirtymään vapausasteelta toiselle. Näiden vuorovaikutusten tuloksena energia pyrkii vähitellen jakautumaan tasan kaikkien vapausasteiden kesken, koska mikään niistä ei ole erikoisasemassa. Tätä klassisen statistisen mekaniikan keskeistä periaatetta sanotaan "energian tasanjakautumisen periaatteeksi". Se ei kuitenkaan päde alhaisissa lämpötiloissa, jolloin osa systeemin vapausasteista on niiden energian kvanttumisen vuoksi "jäätyneitä, jolloin ne eivät voi luovuttaa eivätkä vastaanottaa energiaa.


title: Vapausaste (termodynamiikka)

text: Systeemin tilan kuvaaminen pisteellä faasiavaruudessa on matemaattisesti kätevää mutta perustavalla tavalla epätarkkaa. Kvanttimekaniikassa etenemisliikkeen vapausasteet korvataan aaltofunktiolla, ja operaattorit, joilla muut vapausasteet korvataan, voivat saada vain tiettyjä diskreettejä arvoja. Esimerkiksi elektronin tai fotonin sisäisellä impulssimomentilla, joka vastaa pyörimisliikkeen vapausasteita, on vain kaksi ominaisarvoa. Tämä diskreettiys ilmenee, kun vaikutus on Planckin vakion suuruusluokkaa ja eri vapausasteet voidaan erottaa toisistaan.


title: Vapausaste

text: Vapausasteet merkitsevät monilla tieteenaloilla johonkin systeemiin liittyviä parametreja, jotka voivat vaihdella toisistaan riippumatta, tai tällaisten parametrien lukumäärää. Esimerkiksi tason pisteellä on sijaintinsa suhteen kaksi siirtoliikkeen vapausastetta: sen kaksi paikkakoordinaattia. Kohteella, joka ei ole pistemäinen, voi olla enemmänkin vapausasteita, jotka liittyvät esimerkiksi sen asentoon.


title: Vapausaste

text: Matematiikassa vapausasteen käsitettä vastaa muodollisesti moniston tai variston dimensio, ulottuvuuksien lukumäärä. Vapausasteen käsitettä käytetään dimension sijasta varsinkin silloin, kun systeemiä kuvaava monisto tai varisto on vain implisiittisesti määritelty.


title: Vapausaste

text: Vapausasteen käsite esiintyy myös seuraavilla aloilla:


title: Boronihapot

text: Boronihapot ovat orgaanisia booriyhdisteitä, joiden yleinen kaava on RB(OH). Ne ovat heikkoja happoja ja niiden suolat ja esterit ovat nimeltään boronaatteja. Boronihappoja käytetään muun muassa orgaanisen kemian synteeseissä.


title: Boronihapot

text: Rakenteeltaan boronihapot ovat tasomaisia ja booriatomi on sp-hybridisoitunut. Boronihapot muodostavat oligomeerejä vetysidoksien välityksellä. Huoneenlämpötilassa ryhmän yhdisteet ovat tyypillisesti valkoisia kiteisiä aineita, jotka liukenevat hyvin veteen. Kuumennettaessa boronihappoja niistä eliminoituu vettä ja muodostuu rengasrakenteisia anhydridejä boroksiineja. Vesiliuoksessa yhdisteet ovat heikosti happamia ja niiden happamuus on verrattavissa fenolien happamuuteen. Aryyliboronihapot ovat alkyylijohdannaisia happamempia. Boronihapot eivät useinkaan luovuta protonia vaan ovat Lewis-happoja ja kykenevät vastaanottamaan elektroniparin.


title: Boronihapot

text: Boronihappoja valmistettiin ensimmäisen kerran vuonna 1860, kun Frankland pelkisti trietyyliboraattia ja muodostunut organoboraani hapettui hitaasti huoneenlämpötilassa hapen vaikutuksesta etyyliboronihapoksi. Boronihappoja voidaan valmistaa hapettamalla boraaneja, joita saadaan esimerkiksi alkeeneista hydroboraatiolla. Boronihappoja voidaan valmistaa myös muun muassa organometalli- tai organohalogeeniyhdisteen ja boraattiesterin välisellä reaktiolla.


title: Boronihapot

text: Boronihapot ovat hyvin yleisiä lähtöaineita orgaanisen kemian synteeseissä esimerkiksi Suzuki-kytkennässä. Yhdisteitä voidaan käyttää myös kromatografiakolonneissa erotuskyvyn parantamiseen, polttoaineiden ja mineraaliöljyjen hapettumisen ehkäisemiseen ja eräitä boronihappoja kuten bortetsomibia käytetään lääkkeinä.


title: Biologinen funktio

text: Biologinen funktio viittaa elävien systeemien ja niiden osien erilaisiin toimintoihin, kapasiteetteihin ja päämääriin. Biologian filosofiassa näkemykset funktioista voidaan jakaa kahteen päätyyppiin. Ensimmäisen näkemyksen mukaan funktiot ovat jotain sellaista, jota luonnonvalinta on suosinut evolutiivisessa historiassa. Esimerkiksi lintujen höyhenet kehittyivät aikoinaan lämmönsäätelyä, eivät lentämistä varten. Täten lämmönsäätelyä voidaan pitää höyhenten evolutiivisena funktiona. Toisaalta funktioita voidaan tarkastella irrallaan niiden historiallisesta valintakontekstista. Tällöin on mahdollista puhua siitä, että esimerkiksi höyhenten (nykyinen) funktio on myös auttaa lentämisessä.


title: HMS Hibernia (1804)

text: "'HMS Hibernia" oli Britannian Kuninkaallisen laivaston vuonna 1804 vesillelaskettu 110-tykkinen ensimmäisen luokan linjalaiva.


title: HMS Hibernia (1804)

text:
Alus tilattiin 9. joulukuuta 1790 Plymouthin telakalta, jossa vastaavana mestarina oli Thomas Pollard huhtikuuhun 1793 ja sen jälkeen Edward Sison kesäkuuhun 1795, John Marshall joulukuuhun 1801 ja Joseph Tucker. Sen köli laskettiin marraskuussa 1792 ja alus laskettiin vesille 17. marraskuuta 1804. Alus valmistui 7. maaliskuuta 1805.
Alus otettiin palvelukseen marraskuussa 1804 amiraali lordi Alan Gardnerin, joka aloitti Kanaalin laivaston komentajana 3. huhtikuuta 1805, lippulaivaksi päällikkönään Edward Thornbrough. Vuoden 1805 lopulla alus oli kontra-amiraali John Leigh Douglasin lippulaivana päällikkönään William Bedford. Helmikuussa 1806 alus oli amiraali jaarli St. Vincentin (John Jervisin) lippulaivana päällikkönään Edward Osborn. Vuonna 1807 alus oli jälleen Gardnerin lippulaivana päällikkönään John Conn.


title: HMS Hibernia (1804)

text: Marraskuussa 1807 alus oli kontra-amiraali Sir William Sidney Smithin lippulaivana päällikkönään Charles Schomberg. Smith johti 1807-1808 Britannian kuninkaallisen laivaston aluksista koottua osastoa, joka saattoi Portugalin kuningasperheen Brasiliaan. Vuonna 1809 alus oli amiraali Sir Charles Cottonin lippulaivana päällikkönään Lawrence Halsted. Myöhemmin alus siirtyi Välimerelle kontra-amiraali Robert Stopfordin lippulaivaksi päällikkönään Robert Nave.


title: HMS Hibernia (1804)

text: Alus oli Välimeren laivaston lippulaivana 1816-1855, jolloin siitä tuli Maltan tukikohdan lippulaiva ja se ankkuroitiin Grand Harbouriin Valettaan. Alus oli tehtävässä, kunnes se myytiin vuonna 1902.


title: DNA-kasaus

text: DNA-kasaus (engl. DNA assembly) on molekyylibiologian työmenetelmä, jossa voidaan yhdistellä useita eri lähteistä peräisin olevian geenijaksoja samanaikaisesti. Perinteisessä yhdistelmä-DNA-tekniikassa käytetään restriktio- ja ligaasientsyymejä uusien DNA-yhdistelmien rakentamiseen. Perinteiset menetelmät soveltuvat huonosti usean DNA-osan samanaikaiseen yhdistämiseen. Uudemmissa DNA:n kasausmenetelmissä, kuten esimerkiksi , ei käytetä restriktioentsyymejä ja ne voidaan automatisoida. DNA:n kasausmenetelmiä käytetäänkin synteettisessä biologiassa tehostamaan uusien biologisten laitteiden rakentamista.


title: Mycoplasma laboratorium

text: Mycoplasma laboratorium on synteettisellä genomilla toimiva bakteerilaji, jonka genomi perustuu "Mycoplasma" "mycoides" -bakteerin genomiin. Tämä bakteerisolun valmistus kuuluu synteettisen biologian tutkimusalaan. "M. laboratoriumin" valmisti J. Craig Venterin johtaja tutkimusryhmä, joka julkisti tuloksensa 2010. Tutkimusryhmässä työskenteli lisäksi Nobel-palkittu mikrobiologi Hamilton Smith. "M. laboratoriumia" pidetään ensimmäisenä täysin synteettisellä genomilla kuuluvana bakteerisoluna ja sitä on kutsuttu jopa ensimmäiseksi esimerkiksi "synteettisestä elämästä".


title: Mycoplasma laboratorium

text: Venterin tutkimusryhmä käytti pohjanaan tietokannassa olevaa "Mycoplasma mycoides capri" -bakteerin genomia, joka on kooltaan n. 1,08 miljoonaa emäsparia. "Mycoplasma"-bakteereilla on pienin tunnettu genomi ja tutkimus sivuaa ns. "minimaalisen genomiikan" tutkimushaaraa, eli elämän vähimmäisvaatimuksia tutkivaa tutkimusalaa. Tutkimusryhmä muokkasi "M. mycoidesin" genomia lisäämällä siihen muutamia lyhyitä ""vesileima""-osia, joiden avulla onnistunut tulos pystyttiin toteamaan.


title: Mycoplasma laboratorium

text: Uusi mutanttikanta eli "Mycoplasma laboratorium" syntetisoitiin osissa ja kasattiin kokonaisuudeksi, joka siirrettiin isäntänä toimivaan "Mycoplasma capricolum"-soluun. Synteettinen genomi korvasi "M. capricolumin" genomin ja tuloksena syntyi uusi elinkelpoinen ja lisääntymiskykyinen bakteerisolu.


title: Eugene Turenne Gregorie

text: Eugene Turenne Gregorie (tai E.T. Gregorie tai Eugene T. "Bob" Gregorie tai E.T. "Bob" Gregorie tai Eugene "Bob" Gregorie tai Bob Gregorie, kaikkia eri kirjoitusmuotoja käytetään) oli amerikkalainen huvijahtien- ja autojen suunnittelija. Bob työskenteli läheisessä yhteistyössä Edsel Fordin kanssa ja heidän käsialaansa ovat monet Fordin 1930- ja 40-lukujen mallit. Vaikka Bob oli keskeyttänyt opiskelunsa "high schoolissa" ja oli siten vailla mitään tutkintoja tai esim. taideopintoja, hän kohosi Fordin design-osaston johtajaksi. Siirryttyään eläkkeelle hän palasi takaisin huvijahtien suunnitteluun.


title: Eugene Turenne Gregorie

text: Bob syntyi Hempsteadin kaupungissa, Nassaun piirikunnassa, New Yorkin Long Islandilla lokakuun 12. päivänä vuonna 1908 ja hän sai kasteessa nimen Eugene Turenne Gregorie Jr. Hän oli Eugene Turenne Gregorien ja Alva Palmer Gregorien ensimmäinen poika ja sai isänsä nimen lisäksi lempinimen "Bob", erotukseksi Gregorie Seniorista. Bobin isä oli yrittäjä ja osakesijoittaja ja hänen äitinsä sivistynyt taidemaalari.


title: Eugene Turenne Gregorie

text: Lopetettuaan high school-opintonsa, Gregorie sai vuonna 1926 piirtäjän paikan newjerseyläisen, huvipursia valmistaneen Electric Launch Companyn palveluksessa. Siellä hänen esimiehensä oli pääarkkitehti William Fleming. Työskenneltyään ELCO:lla noin vuoden Bob vaihtoi työpaikkaa ja siirtyi manhattanilaisen, alusten designiin erikoistuneen firman, Cox & Stevensin, palvelukseen. Siellä hän työskenteli syksyyn 1928.


title: Eugene Turenne Gregorie

text: Loppuvuodesta 1928 Gregorie siirtyi, tuolloin Yhdysvaltain markkinoilla myytävien Rolls-Royce:ien korinvalmistuksesta vastanneen, Brewster & Companyn palvelukseen ja työskenteli yhtiössä noin vuoden. Tämän jälkeen hän muutti Detroitiin ja työskenteli muutaman kuukauden ajan General Motorsin design-studiossa, yhtiön pääsuunnittelija Harley Earlin alaisuudessa. Vuoden 1929 Wall Streetin pörssiromahduksen seurauksena autojen myynti romahti ja myös Gregorie irtisanottiin. Menetettyään työnsä GM:llä hän sai kontaktiensa avulla paikan detroitilaisen Lincoln Motor Companyn palveluksessa. Huomionarvoisia seikkoja tässä kohtaa ovat ne, että Gregorien pestasi Edsel Ford, joka sai Lincoln-yhtiön johtajana toteuttaa visioitaan vapaammin kuin Fordin johtajana. Tämä yhtiö ja kaikki siellä tapahtuvat asiat olivat "de facto" Henry Fordin peukalon alla. Vaikka Gregorie palkattiinkin Lincolnille, Edsel teetti hänellä myös Fordin suunnittelutöitä.


title: Eugene Turenne Gregorie

text: Gregorien ensimmäinen työ oli suunnitella Euroopan markkinoille uusi malli. Vuonna 1927 markkinoille tuotu Model A ei muodostunut Fordin eurooppalaisille tytäryhtiöille sellaiseksi menestystarinaksi kuin kotimaassaan. Monet Euroopan valtiot verottivat autoja niiden iskutilavuuden mukaan ja 3,3-litraisella rivinelosella varustettu Model A rankattiin kilpailijoihinsa verrattuna huomattavasti kalliimpaan veroluokkaan. Pienemmällä moottorilla varustettuna auto oli hengetön ja fyysisesti samankokoisiin kilpailijoihinsa verrattuna varustelultaan karu. Gregorie teki nopeaa jälkeä ja vuonna 19322 Fordin eurooppalaiset tytäryhtiöt pääsivät tuomaan markkinoille täsmäsuunnitellun Ford Model Y:n. Malli oli mittasuhteiltaan onnistunut ja siitä muodostui menestys Britanniassa. Seuraavaksi Gregorie sai tehtäväkseen suunnitella Model A:n seuraajan, 1932 Fordin.


title: Eugene Turenne Gregorie

text: Gregorien ja Edsel Fordin henkilökemiat täydensivät toisiaan ja tämä oli yhtenä seikkana, Gregorien designerin kykyjen lisäksi, vaikuttamassa siihen, että vuonna 1935 hänet nimitettiin Ford Motor Companyn vastaperustetun oman design-osaston johtoon. Hänen käsialaansa ovat vuoden 1936 Lincoln-Zephyrin muodot. Autoon on haettu vaikutteita, nimeä myöten, saman virtaviivaisuuden aikakauden kuuluisasta "Pioneer Zephyr" -junasta. New Yorkin Modernin Taiteen Museo on nimennyt vuoden 1936 Lincoln Zephyrin "Amerikan ensimmäiseksi menestyksekkäästi virtaviivaistetuksi autoksi" ja Gregorielle on annettu epävirallinen arvonimi Ford-designin "grand old man".


title: Eugene Turenne Gregorie

text: Gregorie oli jo vuonna 1932 suunnitellut Edsel Fordin henkilökohtaiseen käyttöön, alumiinipellistä erikoistyönä häntä varten valmistetun veneperäisen speedsterin. Tässä autossa oli monia design-kikkoja, joita ei siihen aikaan vielä yleisesti autonvalmistuksessa käytetty ja monia niistä on sovellettu mukaeltuna Fordin myöhemmin valmistamissa malleissa. Tässä autossa oli voimanlähteenä Fordin upouusi sivuventtiili-V8 -moottori, joka oli ensimmäinen hinnaltaan edullinen massavalmistettu V8-moottori. Monet alan harrastajat sekä autohistorioitsijat pitävät tätä Edsel Fordin -32 Speedsteriä kaikkien aikojen ensimmäisenä "Hot Rod" -autona. Kaksi vuotta myöhemmin Edsel ja Gregorie suunnittelivat uuden, matalalinjaisella alumiinikorilla varustetun speedsterin. Tämä kustom-malli antoi monia vaikutteita ensimmäiselle Lincoln Continentalille.


title: Eugene Turenne Gregorie

text: Fordin designin historiasta kirjoittanut Jim Farrell kiteyttää näiden kahden lahjakkaan miehen suhteen: "Gregorien tärkein ominaisuus oli, että hän pystyi siirtämään kolmiulotteiseen muotoon Edsel Fordin visiot. Samalla kun Edsel kertoi näkemyksiään, Bob Gregorie luonnosteli ne paperille." Gregorien ja Edsel Fordin kädenjälki näkyy kaikissa vuosien 1935 – 45 välisenä aikana valmistetussa Ford, Mercury, Lincoln-Zephyr ja Lincoln -autossa sekä Fordin hyötyajoneuvoissa ja traktoreissa.


title: Eugene Turenne Gregorie

text: Fordin insinöörit olivat vaikutteneita Gregorien kyvystä keskustella autojen teknisistä ominaisuuksista yhtä luontevasti kuin hän pystyi piirtämään kynällään korin muotoja paperille. Gregorie itse oli sitä mieltä että hänen veneisiin liittyvä kokemuksensa auttoi myös maalla liikkuvan kaluston suunnittelussa. Läheisyys vesillä liikkuvaan kalustoon näkyy Lincolneissa keulan kauniina muotoina, joissa veneen terävä keula leikkaa veden pintaa ja nostaa molemmille puolilleen pienen aallon.


title: Eugene Turenne Gregorie

text: Henry Ford ei nähnyt yhtiön omaa suunniotteluosastoa mitenkään tarpeellisena ja Gregorie jäi isän ja pojan konfliktin välimaastoon. Gregorie jätti Ford Motor Companyn Edsel Fordin kuoltua vuonna 1943, mutta palasi takaisin vuonna 1944, Henry Ford II:n pyynnöstä. Tällä kertaa hän ei viihtynyt yhtiössä kuin kaksi vuotta, johtuen jatkuvista näkemyseroista yhtiön uuden "Whiz Kids"-nimellä tunnetun johtokunnan kanssa. Hänen, ja samalla Edsel Fordin viimeinen suunnittelutyö Fordille oli '49 Mercury. Fordilta lähdettyään Gregorie ei enää palannut autoteollisuuden pariin.


title: Eugene Turenne Gregorie

text: Gregorie muutti Floridaan ja jatkoi siellä työskentelyään huvijahtien suunnittelun parissa. Eugene Turenne Gregorie kuoli 94 vuotiaana joulukuun 1. päivänä, vuonna 2002 Floridan St. Augustinessa.


title: Yksilöllistetty lääketiede

text: Yksilöllistetty lääketiede tarkoittaa terveydenhuollon uutta lähestymistapaa, jossa yksilöstä kerättyä geneettistä ja/tai muuta tietoa käytetään räätälöidysti sairauksien ennaltaehkäisyssä ja terveyden edistämisessä, tavoitteena aiempaa parempi terveysvaikuttavuus. Tieto voi olla terveydenhuoltojärjestelmän ja tulevaisuudessa yhä enemmän myös yksilön itsensä järjestelmällisesti keräämää ja tallentamaa tietoa.


title: Käänteisen etäisyyden menetelmä

text: Käänteisen etäisyyden menetelmät () ovat yksinkertaisia monimuuttujaisia interpolaatiomenetelmiä, joilla lasketaan näytteiden arvojen avulla annetussa pisteessä formula_1 sijaitsevan suureen formula_2 arvo. Näytteet sijaitsevat yksi- tai monidimensioisissa pisteissä formula_3, joiden etäisyydet formula_4 kohdasta formula_5 voidaan määrittää. Etäisyys voi olla joko euklidinen etäisyys tai jokin muu etäisyysfunktion arvo, joka noudattaa metriikan perusteita. Kunkin arvioitavan kohdan arvo saadaan laskemalla kullekin näytteelle painokertoimet formula_6, joiden avulla muodostetaan näytteiden arvoista formula_7 painotettu aritmeettinen keskiarvo


title: Käänteisen etäisyyden menetelmä

text: Tätä muotoa kutsutaan englanninkielisessä kirjallisuudessa usein Shepardin menetelmäksi. Se on eräs vanhimmista spatiaalisista interpolointimenetelmistä.


title: Käänteisen etäisyyden menetelmä

text:
Näytteen formula_9 ja arvioitavan kohteen formula_5 välinen etäisyys
lasketaan normaalisti niin, että metriikkana on euklidinen etäisyys. Kun interpolointi suoritetaan yksiulotteisena (x-akselia pitkin), saadaan etäisyydeksi x-koordinaattien erotuksen itseisarvo eli välimatka
Kun interpolointi suoritetaan tasolla eli kaksiulotteisena, käytetään pisteiden koordinaateille formula_13 ja formula_14 Pythagoraan lauseen tulosta
Kolmiulotteisessa tapauksessa voidaan pisteet merkitä formula_16 ja formula_17 ja etäisyys laskea vastaavasti


title: Käänteisen etäisyyden menetelmä

text: Koska käytännössä ei yleensä merkitä etäisyyden käänteislukuja suoraan painokertoimiksi formula_6, merkitään niitä vielä formula_20. Usein etäisyyden käänteisluvut korotetaan potenssiin formula_21


International Genetically Engineered Machine eli iGEM on kansainvälinen synteettisen biologian opiskelijakilpailu. Joukkueet suunnittelevat ja toteuttavat noin puolen vuoden aikana projektin, jossa he pyrkivät ratkaisemaan jonkin käytännön ongelman synteettisen biologian avulla. Kilpailutöiden teemat ovat liittyneet esimerkiksi energian- ja ruoantuotantoon, terveydenhuoltoon ja lääketieteeseen sekä synteettisen biologian tutkimuksessa käytettävän teknologian kehittämiseen. Kilpailijat hyödyntävät ns. BioBrick-rakennuspalikoita, eli kaikille avoimeen tietokantaan rekisteröityjä standardoituja DNA-paloja.


title: International Genetically Engineered Machine

text: Suomesta kilpailuun on osallistunut kaksi joukkuetta. Vuonna 2014 Aalto yliopiston ja Helsingin yliopiston opiskelijoista koostuva joukkue Aalto-Helsinki sai parhaan Wiki-sivun palkinnon Bioworks-projektillaan. Vuonna 2015 Aalto yliopiston ja Helsingin yliopiston yhteistyö jatkui; Aalto-Helsinki joukkoeen kilpailutyö Fuel for the Future käsitteli uusiutuvan propaanin tuottoa synteettisen biologian avulla.


title: Euroopan Formula 3 -kausi 2016

text: Euroopan Formula 3 -kausi 2016 oli sarjan neljäs kausi nykyiselle Euroopan Formula 3 mestaruussarjalle. Kausi alkoi 2. huhtikuuta Ranskan Paul Ricardin radalla ja päättyi 16. lokakuuta Saksan Hockenheimringillä.


title: Euroopan Formula 3 -kausi 2016

text: Sarjan mestaruuden voitti kanadalainen Lance Stroll. Toiseksi sijoittui saksalainen Maximilian Günther ja kolmanneksi brittiläinen George Russell.


title: Euroopan Formula 3 -kausi 2016

text: Uudet kuljettajatTallia vaihtaneet kuljettajatPoistuneet kuljettajat


title: Enchilada

text: Enchilada on rullalle kääritty täytetty maissitortilla, joka kuorrutetaan yleisimmin juustolla ja tomaattikastikkeella sekä gratinoidaan uunissa. Täyte vaihtelee, ja enchiladoja tehdään monenlaisilla liha-, juusto- ja vihannestäytteillä.


title: Henrik Kunttu

text: Henrik Kunttu (s. 1959) on suomalainen kemisti ja Jyväskylän yliopiston fysikaalisen kemian professori. Hän on ollut Jyväskylän yliopiston matemaattis-luonnontieteellisen tiedekunnan dekaanina vuosina 2010–2017. Toimikaudella 2017–2022 hän toimii Jyväskylän yliopiston vararehtorina, joka vastaa tutkimuksesta ja innovaatioihin liittyvistä asioista. Tutkijana Kunttu on tunnettu erityisesti matalan lämpötilan kemian ja fysiikan sekä nanofotoniikan asiantuntijana.


title: Henrik Kunttu

text: Henrik Kunttu väitteli 1991 Helsingin yliopistosta tohtoriksi fysikaalisesta kemiasta. Hänen väitöskirjansa palkittiin vuoden parhaana kemian väitöskirjana Gustaf Kompan palkinnolla. Tieteellisen uransa alussa hän työskenteli tutkijana Helsingin yliopistossa ja Teknillisessä korkeakoulussa. Lisäksi hän oli kahden vuoden ajan vierailevana tutkijana Kalifornian yliopistossa (University of California, UC).


title: Henrik Kunttu

text: Siirryttyään Jyväskylän yliopistoon Kunttu aloitti tutkijana kemian laitoksella. Hänet on toiminut fysikaalisen kemian apulaisprofessorina vuodesta 1996 ja vuodesta 1998 lähtien vakinaisena professorina. Hänet nimitettiin kemian laitoksen apulaisjohtajaksi 1998 ja myöhemmin laitoksen johtajaksi. Hän toimi kemian laitoksen johtajana vuoteen 2008. Vuodesta 1992 Kunttu on ollut Helsingin yliopiston fysikaalisen kemian dosentti.


title: Henrik Kunttu

text: Kemistinä Kunttu on tutkinut varsinkin matalan lämpötilan kemian alueella matriisi-isolaatioita. Tutkimusala on hyvin lähellä fysiikkaa. Matriisi-isolaatio -menetelmässä jalokaasun ja tutkittavan yhdisteen seos jäähdytetään alustalla nopeasti 10 kelviniin (−263 celciusastetta). Syntyy ohut kalvo, "matriisi". Jäädytetystä matriisista on mahdollista tutkia kaasumaisia atomeja, molekyylejä ja radikaaleja, koska ne eivät liiku. Jäädytyksen ansiosta molekyylien välillä ei myöskään ole vuorovaikutuksia. Menetelmän avulla voidaan tutkia molekyylien rakennetta, diffuusiota ja hiukkasten kemiallisia alkeisreaktioita.


title: Henrik Kunttu

text: Osa professori Kuntun tutkimuksesta liittyy läheisesti nanotieteisiin. Hän on tutkinut muun muassa molekyylien ja rakenteen pinnalla olevien plasmonien vuorovaikutusta nanometallirakenteissa. Rakennetutkimuksissa hän on soveltanut SNOM-mikroskooppia (Scanning Near-field Microscopy, SNOM) ja spektroskopiaa. Lisäksi hänen tutkimusalaansa kuuluu laskennallinen kemia.


title: Henrik Kunttu

text: Keväällä 2001 Jyväskylän yliopistossa alettiin suunnitella nanotieteellisen tutkimusyksikön perustamista kolmen laitoksen (kemia, fysiikka sekä bio- ja ympäristötieteiden laitos) yhteisprojektina. Nano Science -nimellä tunnetun hankkeen valmistelu aloitettiin toukokuussa 2001 matemaattis-luonnontieteellisen tiedekunnan tuolloisen dekaanin, Matti Mannisen, johdolla. Alkuvaiheessa hanketta ideoi professori Jukka Pekola. Pekola kuitenkin nimitettiin akatemiaprofessoriksi ja hän siirtyi Ranskaan juuri ennen hankkeen käynnistymistä.


title: Henrik Kunttu

text: Nanotiedehankkeen varsinainen toteutus aloitettiin kesällä 2001. Henrik Kunttu toimi Nano Science -hankkeen johtajana 2001–2002. Hän oli aktiivisesti mukana jo projektin alkuvaiheista lähtien. Nanotieteen tutkimustoiminta organisoitiin aikanaan Jyväskylän yliopiston Nanotiedekeskukseksi (Nanoscience Center, NSC). Tiedekeskuksella ei aluksi ollut vakinaisia toimitiloja. Professori Jukka Pekola ehdotti erillisen nanotalon rakentamista. Nanotieteellinen tutkimus vaatii paljon erikoistiloja (muun muassa puhdastiloja). Siksi uuden erillisen rakennuksen rakentaminen katsottiin tarpeelliseksi.


title: Henrik Kunttu

text: Jo tammikuussa 2002 tulevan Nanokeskuksen eli Nanotiedekeskuksen rakennuksen rakennussuunnitelmat olivat valmiina ja hankesuunnitelma luovutettiin rehtori Aino Salliselle. Tutkimusyksikön perustaminen eteni nopeasti. Jyväskylän yliopiston ensimmäisenä nanotieteen professorina vuonna 2002 aloitti Jorma Virtanen. Jo samana vuonna alkoi Jyväskylässä räätälöity nanotieteen koulutus. Nanokeskuksen rakennustyöt alkoivat huhtikuussa 2003 ja rakennus oli valmiina elokuussa 2004.


title: Henrik Kunttu

text: Nano Science -projektin jälkeen Kunttu jatkoi kemian laitoksen johtajana vuoteen 2008. Vuonna 2009 hänet valittiin Jyväskylän yliopiston matemaattis-luonnontieteellisen tiedekunnan dekaaniksi vuosiksi 2010–2013. Hänet valittiin 2013 uudelleen toiselle toimikaudelle 2014–2017.


title: Henrik Kunttu

text: Syyskuussa 2017 Jyväskylän yliopiston rehtori Keijo Hämäläinen valitsi Kuntun Jyväskylän yliopiston tutkimus- ja innovaatioasioista vastaavaksi vararehtoriksi toimikaudeksi 1.11.2017–31.7.2022. Kuntun jäljellä olevan toimikauden ajan matemaattis-luonnontieteellisen tiedekunnan dekaanin tehtäviä hoiti väliaikaisena dekaanina marraskuusta 2017 vuoden 2017 loppuun siihen asti varadekaanina ollut professori Jussi Kukkonen.


title: Henrik Kunttu

text: Rehtori Hämäläinen luonnehtii Kunttua kokeneeksi akateemiseksi johtajaksi. Professori Kunttu on aktiivisesti osallistunut luonnontieteellisen alan koulutuksen ja tutkimuksen kehittämiseen sekä alan yleiseen rakenteelliseen kehittämiseen Suomessa. Hänellä on myös pitkä kokemus monissa tiederahoitusta arvioivissa asiantuntijatehtävissä sekä Suomessa että ulkomailla.


title: Henrik Kunttu

text: Professori Kunttu sai 2006 Jyväskylän Yliopistosäätiön myöntämän Hyvä esimies -palkinnon. Lisäksi hän on saanut 2012 ansioistaan Suomen Valkoisen Ruusun ritarikunnan I luokan ritarimerkin.


title: Nickey Iyambo

text: Nickey Iyambo (s. 20. toukokuuta 1936) on namibialainen poliitikko, joka on toiminut maansa varapresidenttinä maaliskuusta 2015 alkaen. Sitä ennen hän on kuulunut SWAPOn johtohahmoihin ja Namibian hallitukseen maan itsenäistymisestä alkaen.


title: Heyuan

text: Heyuan (, pinyin: Héyuán Shì) on prefektuuritason kaupunki Kiinan Guangdongin maakunnan koillisosassa. Kaupungin keskusta sijaitsee linnuntietä noin 162 kilometriä maakunnan pääkaupunki Kantonista koilliseen. Kaupungin väkiluku on 2,95 miljoonaa (2010) ja pinta-ala 15 654 neliökilometriä. Prefektuurin asukkaista pääosin on Hakka-kiinaa puhuvia hakka-kiinalaisia. Suomeksi "héyuán" tarkoittaa "joen alkulähdettä".


title: Heyuan

text: Prefektuurin alueelta on löytynyt yli kymmennen tuhannen dinosauruksen munan fossiileja. Vuonna 2015 Heyuan on nimitetty "Kiinan dinosaurusten kotikaupungiksi".


title: Heyuan

text:
Prefektuuri rajoittuu pohjoisessa Ganzhoun, itässä Meizhoun, kaakossa Shanwein, etelässä Huizhoun, sekä lännessä Shaoguanin prefektuuritason kaupunkeihin.
Piirikuntatasolla prefektuuri jakautuu kuuteen osaan. Osat ovat (numerointi kuten oheisessa kuvassa)


title: Inverurie

text: Inverurie (/ɪn.vərˈʊəri/, gaeliksi "Inbhir Uraidh" tai "Inbhir Uaraidh", ”Ury-joen suu”) on kaupunki Aberdeenshiressa, Skotlannin kaakkoisosassa. Se sijaitsee noin 26 kilometriä luoteeseen Aberdeenista, joka on Skotlannin kolmanneksi suurin kaupunki.


title: Inverurie

text: Vuonna 2012 kaupungissa oli 12 760 asukasta.


title: Inverurie

text:
Inverurie sijaitsee Don-joen laaksossa Aberdeenshiren keskiosassa, Don-joen pohjoispuolella ja Urie-joen länsipuolella. Se sijaitsee vain 16 kilometrin päässä Bennachien mäkijonosta.
Kaupungin keskusta on kolmiomainen ja sitä hallitsee vuonna 1862 rakennettu kaupungintalo. Keskustassa sijaitsee myös Inverurie and District War -sotamuistomerkki.
Kaupungin suurimpiin ostosalueisiin kuuluvat kauppatori ja West High Street, joka haarautuu keskustasta asuinalueiden suuntaan.


title: Inverurie

text: Kaupunkia vastapäätä Don-joen eteläpuolella sijaitsee Port Elphinstonen kylä, joka kuuluu Inverurien hallinnolliseen alueeseen.


title: Inverurie

text: Koska Ury- ja Don-joet yhdistyvät aivan Inverurien eteläpuolella, kaupunki on saanut nimensä gaelin kielen sanoista "Inbhir Uraidh", joka tarkoittaa Urien yhtymäkohtaa tai joen suuta.


title: Inverurie

text: 1800-luvulla monet läntisessä Skotlannissa sijaitsevaan Inverarayyn osoitetut kirjeet postitettiin usein vahingossa Inverurieen (siihen aikaan Inverury), joten kaupungin hallinto päätti ottaa käyttöön kaupungin nimen nykyisen kirjoitusmuodon. Kaupungin nimi muutettiin virallisesti Inverurieksi 20. huhtikuuta 1866.


title: Inverurie

text: Piktin kieli on historiallisesti alueen kieli ja sen vaikutus näkyy edelleen monissa paikannimissä. Pikti korvautui kuitenkin gaelin kielellä, joka vaikuttaa monissa paikannimissä ja murteissa, kuten alueella puhuttavassa doorilaisessa murteessa.


title: Inverurie

text:
Inverurien linnan perustajasta ei ole varmaa tietoa. Vanhin maininta on vuodelta 1176, jolloin Malcolm Leslie isännöi linnaa Huntigdonin jaarlin, Skotlannin kuninkaan Malcolm IV:n veljen Davidin nimissä.
Huntingdonin jaarlia pidetään myös kaupungin perustajana. Kaupunkioikeuksia koskeva asiakirja on vuodelta 1558. Kaupunki alkoi kehittyä Aberdeenshiren kanaalin rakentamisen myötä. Kanaali yhdisti Port Elphinstonen Aberdeenin satamaan vuonna 1806.


title: Inverurie

text: Kaupungin asukaslukua nosti Aberdeeniin rakennettu Inverurie Locomotive Works -tehdas, joka valmisti ja korjasi höyryvetureita. Nykyiseen muotoonsa kaupunki kehittyi kuitenkin vasta 1900-luvun loppupuolella öljyn tuotannon nousun seurauksena.


title: Inverurie

text: Kaupungissa on käyty kolme suurta taistelua. Inverurien taistelussa vuonna 1308 vastakkain olivat Skotlannin kuningas, Robert Bruce ja Buchanin kolmas jaarli John Comyn. Se oli osa Skotlannin itsenäisyyssotaa. Harlawin taistelu oli yksi lukuisista keskiajan klaanitaisteluista pohjoisen ja länsirannikon lordien välillä. Se tapahtui vuonna 1411 ja taistelussa vastakkain olivat lordi Donald, MacDonaldin klaanista, ja Alexander Stewart, Marin jaarli. Vuonna 1745 käytiin toinen Inverurien taistelu, ja se oli osa jakobiittikapinoita.


title: Inverurie

text: Inverurie on menestyvä kauppakaupunki. Siellä on lukuisia pieniä kauppoja ja liikkeitä, sekä kuukausittaiset maatalousmarkkinat. Sen muita tärkeitä toimialoja kaupankäynnin lisäksi ovat maatalous ja öljy. Kaupungissa oli myös paperiteollisuutta, mutta International Paper sulki paperitehtaansa maaliskuussa vuonna 2009.


title: Inverurie

text: Vuonna 2009 kaupunkiin avattiin 9100 m2 suuruinen kauppakeskus, joka sisältää lukuisia liikkeitä, kuten Homebase, Halfords, Argos ja Lidl. Se sijaitsee kaupungin keskustan tuntumassa rautatieaseman lähellä ja tarjoaa yli 300 parkkipaikkaa.


title: Inverurie

text: Inveruriessa on neljä alakoulua ja yksi yläkoulu: Inverurie Market Place School, Kellands School, Port Elphinstone School, Strahburn School ja Inverurie Academy.


title: Patalankosken voimalaitos

text: Patalankosken voimalaitos on Yhtyneiden Paperitehtaiden rakennuttama vesivoimala Jämsänkoskella Jämsänjoessa. Se valmistui 1938. Sen putouskorkeus on 12,7 metriä ja teho 2,2 MW. Voimalaitos on Jämsänkosken teollisuusympäristössä, joka kuuluu valtakunnallisesti merkittäviin rakennettuihin kulttuuriympäristöihin. Voimalaitoksen ja muita Jämsänkosken rakennuksia, kuten Rekolankosken voimalaitoksen, on suunnitellut teollisuusrakentamiseen keskittynyt arkkitehti W. G. Palmqvist.


title: Patalankosken voimalaitos

text: Ennen voimalaitoksen valmistumista 1930-luvun puolivälissä kytkettiin Patalankosken hiomon vesiturbiiniin sähköntuotantoa varten 300 kW:n generaattori. Sitten kosken Raikon haaraan valmistui vesivoimalaitos vuonna 1936. Vesimäärä Jämsänjoessa vaihteli hyvin paljon, mikä aiheutti suunnitteluun ongelmia. Putkivoimalaitoksen paineputken pituus oli sata metriä ja halkaisija 2,9 metriä. Turbiiniksi tuli Kaplan-pystyturbiini. Nämä tulivat Tampereen Pellava- ja Rautateollisuus Oy:ltä. Voimalaitoksesta myytiin sähköä myös yksityisille.


title: Jämsänkosken teollisuusympäristö

text: Jämsänkosken teollisuusympäristö on Jämsänkoskella Yhtyneiden Paperitehtaiden vanha teollisuusalue. Se kuuluu Museoviraston luettelemiin valtakunnallisesti merkittäviin rakennettuihin kulttuuriympäristöihin.


title: Jämsänkosken teollisuusympäristö

text: Teollisuusympäristö alkoi rakentua 1888, jolloin Jämsänkoskelle perustettiin sulfiittiselluloosatehdas. Tehtaan vanhimmat, tiiliset osat ovat vuodelta 1897, suunnittelijana arkkitehti Bernhard Blom. W. G. Palmqvistin suunnitelmien mukaan tehtiin 1920- ja 1930-luvuilla merkittäviä laajennuksia. Tiilinen korjauspaja on vuodelta 1898 ja Blomin suunnittelema paperitehdas on vuodelta 1902. Klassistista tyyliä edustava Palmqvistin suunnittelema seuratalo Ilveslinna on valmistunut 1937. Rekolankosken voimalaitos on vuodelta 1922 ja Patalankosken voimalaitos 1936, molemmat Palmqvistin suunnittelemia. Vanhimmat asuinrakennuksista ovat peräisin 1800-luvulta. Selluloosan valmistus tehtaassa lopetettiin 1981, paperinvalmistus jatkuu.


title: Jalkalentopallo

text: Jalkalentopallo () on Brasiliassa kehitetty joukkuepalloilulaji, jossa yhdistyy rantalentopallon ja jalkapallon ominaisuuksia.


title: Jalkalentopallo

text: Jalkalentopallon kehitti vuonna 1965 Octavio de Moraes -niminen mies Rio de Janeiron Copacabanalla. Alun perin joukkueeseen kuului viisi pelaajaa, mutta määrä tiputettiin nykyiseen kahteen, sillä viidellä pelaajalla pallo putosi kenttään todella harvoin. Useat menestyneet brasilialaiset jalkapalloilijat ovat jossain vaiheessa uraansa pelanneet jalkalentopalloa. Tällaisia pelaajia ovat muun muassa Romário, Edmundo, Ronaldo, Ronaldinho, Júnior ja Edinho.


title: Jalkalentopallo

text: Jalkalentopalloa pelataan rantalentopallokentällä, mutta palloa saa koskettaa jalkapallon tapaisesti ainoastaan jalallaan, päällään tai rinnallaan. Joukkue saa pisteen, mikäli se iskee pallon vastustajan kenttään. Yksi ottelu koostuu usein kolmesta erästä, eli ensimmäinen joukkue, joka saavuttaa kaksi erävoittoa vähintään kahden pisteen marginaalilla, voittaa. Joskus pelataan ainoastaan yksi erä ennalta määrättyyn pistemäärään saakka. Verkko on kansainvälisten sääntöjen mukaan 2,2 metrin korkeudessa. Kentän pituus on 18 metriä ja leveys yhdeksän metriä.


title: Jalkalentopallo

text: Pallo on hieman pehmeämpi versio jalkapallosta.


title: Jalkalentopallo

text: Yhdysvalloissa on olemassa jalkalentopallon ammattilaissarja, Pro Footvolley Tour. Vuonna 2011 käytiin lajin ensimmäiset MM-kilpailut. MM-kilpailuissa joukkueeseen kuuluu neljä pelaajaa. Jalkalentopallo on ehdolla myös näytöslajiksi vuoden 2016 kesäolympialaisiin, jotka järjestetään lajin syntykaupungissa Rio de Janeirossa.


title: Holmium(III)oksidi

text: Holmium(III)oksidi on holmiumin yhdiste hapen kanssa, jossa happi esiintyy hapetusluvulla −II ja holmium +III. Näin muodostuva yhdiste on HoO. Se voidaan myös nimetä "holmiumtrioksidiksi" tai "holmiumoksidiksi" (Holmium esiintyy lähes aina +III hapetusluvulla, joten sekaantumisen vaaraa ei ole). Historiallisesti sitä on kutsuttu myös "holmiaksi". Kuten dysprosium(III)oksidi, holmiumoksidi on paramagneettisempia tunnetuista aineista. Luonnossa eri lantanoidien oksidit esiintyvät tyypillisesti yhdessä, ja niiden erottaminen on vaikeaa. Holmiummetalli hapettuu itsestään ilmassa holmiumoksidiksi. Holmiumoksidi vaikuttaa eri väriseltä eri valaistusoloissa. Päivänvalossa se on hieman kellertävän valkoista, mutta trikromaattisessa valossa se vaikuttaa oranssin punaiselta niin että se näyttää aivan samalta kuin erbium(III)oksidi samassa ympäristössä.


title: Holmium(III)oksidi

text: Holmiumoksidi reagoi suolahapon tai ammoniumkloridin kanssa muodostaen holmium(III)kloridia:


title: Holmium(III)oksidi

text: Holmium(III)oksidia käytetään erikoislaseissa, lasereissa ja monimetallilampuissa. Lasilla, joka sisältää holmiumoksidia, on joukko tarkkoja spektrin absorptioviivoja näkyvän valon aallonpituudella. Tästä syystä tällaista lasia on käytetty kalibrointistandardina optisille spektrofotometreille. Holmium laser toimii 2,08 mikrometrin aallonpituudella, ja niitä käytetään lääketieteessä, LIDAR-järjestelmissä, sekä tuulen nopeuden mittaamisessa ja muussa ilmakehän havainnoinnissa.


title: Vesikoski

text: Vesikoski voi tarkoittaa seuraavia:


title: Terfenol-D

text: Terfenol-D on metalliseos, joka koostuu raudasta johon on seostettu harvinaisia alkuaineita terbiumia ja dysprosiumia. Se ei ole koostumukseltaan stoikiometrinen aine vaan sen rakenne on muotoa TeDyFe (ainesosien suhteet x=0,3; y=1,9–1,195). Se on magnetostriktiivinen materiaali, joka muuttaa muotoaan ulkoisen magneettikentän vaikutuksesta. Se kehitettiin alkujaan 1970-luvulla Yhdysvaltojen laivaston Naval Ordnance Laboratory tutkimuskeskuksessa. Nimi tulee sanoista terbium, rauta (Fe), Naval Ordnance Laboratory (NOL), ja dysprosium.


title: Terfenol-D

text: Tällä seoksella on suurin tunnettu magnetostriktiivinen siirtymä (venymä tai kutistuma). Terfenol-D:stä valmistetun kappaleen pituus muuttuu jopa 2 000 mikrometriä kun magneettikentän voimakkuus muuttuu nollasta saturaatioarvoonsa 159,155 kA/m (2 kOe) tai toisin päin, huoneenlämpötilassa. Tämä myötymä on noin sata kertaa suurempi kuin nikkelillä. Terfenol-D:tä käytetään laivojen kaikuluotaimissa ja magnetomekaanisissa sensoreissa ja toimilaitteissa kuten mikrokokoisissa pumpuissa ja venttiileissä.


title: Mestari Pathelin

text: Mestari Pathelin ("La farce de Maître Pierre Pathelin") on tuntemattoman ranskalaisen tekijän farssi 1460-luvulta. Sen päähenkilö on viekas petkuttaja. Se on ilmestynyt suomeksi 1937 Otto Mannisen suomentamana nimellä "Mestari Patelin", mutta sitä on esitetty aikaisemminkin, sillä Otto Wallenius esitti Suomalaisessa teatterissa siinä nimiosaa. Yleisradio on esittänyt sen kuunnelana, jonka teksti on julkaistu painettuna.


title: Mestari Pathelin

text: Näytelmän musiikkia sisältyy François Couperinin Cembalokirjojen 1. osaan sen 4. sarjaan.


title: Focus Bikes

text: Focus Bikes on saksalainen polkupyörävalmistaja. Yhtiön pääkonttori ja tehdas sijaitsevat Cloppenburgissa.


title: Focus Bikes

text: Cyclocrossin maailmanmestari Mike Kluge perusti yrityksen vuonna 1992 ja seuraavana vuonna yritys ryhtyi yhteistyöhön Derby Cycle Werken kanssa ja polkupyörien valmistus käynnistyi.


title: Focus Bikes

text: Vuonna 1994 esiteltyyn ensimmäiseen mallistoon kuuluu 6 erilaista maastopyörää. Seuraavana vuonna mallistoon lisättiin retkipyöriä ja vuonna maantiepyöriä. Vuonna 2006 yritys valmisti ensimmäiset hiilikuiturunkoiset pyöränsä.


title: Focus Bikes

text: Vuonna 1993 Mike Kluge voitti Saksan mestaruuden ja sijoittui toiseksi maailmanmestaruuskilpailuissa käyttäen Focus-merkkistä pyörää.


title: Focus Bikes

text: Vuonna 1998 Jörg Arenz ajoi Focuksella ja voitti saksan cyclocrossmestaruuden.


title: Focus Bikes

text: Vuonna 2005 Hanka Kupfernagel voitti cyclorossin maailmanmestaruuden Focus-pyörällä.


title: Focus Bikes

text: Vuonna 2008 neljä Focuksen sponsoroimaa pyöräilijää voitti Saksan mestaruudet cyclorossissa, junioreissa, naisissa, alle 23-vuotiassa ja elite-sarjassa.


title: Focus Bikes

text: Vuonna 2009 Focus oli Team Milramin sponsori ja vuosina 2010–2011 se s Katjušaa sekä pienempiä pyöräilyjoukkueita, kuten Team Jelly Bean ja Team NetApp. Focus oli myös vuoden 2010 Sveitsin ympäriajon virallinen sponsori.


title: Focus Bikes

text: Kaudella 2012 Focus toimi Acqua & Saponen sponsorina ja vuodesta 2013 eteenpäin se on sponsoroinut Ag2r-La Mondialea.


title: WTA Elite Trophy

text: WTA Elite Trophy on loka-marraskuussa järjestettävä naisten tennisturnaus. Se järjestettiin ensimmäisen kerran vuonna 2015 Zhuhaissa, Kiinassa. Turnaus on määrä järjestää siellä vuosittain vuoteen 2019 saakka. Turnauksessa pelaa kaksinpelissä 12 pelaajaa, jotka ovat maailmanlistan sijoilla 9–19, sekä yksi villin kortin saava pelaaja. Turnaus pelataan lohkovaihe-muodossa, joista jokaisesta paras pääsee välieriin. Nelinpeliin osallistuu kuusi paria. Ensimmäisessä turnauksessa jaettiin palkintorahaa 2,15 miljoonaa Yhdysvaltain dollaria.


title: WTA Elite Trophy

text: Turnaus korvasi aiempina vuosina järjestetyn WTA Tournament of Champions -turnauksen.


title: Eliittikisat 2000

text: Eliittikisat järjestettiin vuonna 2000 kuudella paikkakunnalla: Kuortaneella, Eurajoella, Lapinlahdella, Tampereella, Turussa ja Lappeenrannassa.


title: Eliittikisat 2000

text: Kuortaneen eliittikisat järjestettiin 26. kesäkuuta 2000.


title: Eliittikisat 2000

text:
Miehet
Naiset


title: Eliittikisat 2000

text: Eurajoen eliittikisat järjestettiin 1. heinäkuuta 2000.


title: Eliittikisat 2000

text: Lapinlahden eliittikisat järjestettiin 16. heinäkuuta 2000.


title: Eliittikisat 2000

text: Tampereen eliittikisat järjestettiin 19. heinäkuuta 2000.


title: Eliittikisat 2000

text: Turun eliittikisat järjestettiin 2. elokuuta 2000.


title: Eliittikisat 2000

text: Lappeenrannan eliittikisat järjestettiin 13. elokuuta 2000.


title: Kari Peitsamon lauluja

text: Kari Peitsamon lauluja on Rytmi-lehden vuonna 2002 julkaisema EP-mittainen tribuuttialbumi, jolla eri artistit esittävät Kari Peitsamon lauluja.


title: Erik Svahn

text: Erik Svahn eli "Ericus Matthiæ, Ostrobotniensis" (1680-luvulla Paltamo – 1709 Sotkamo) oli suomalainen pappi ja runoilija.


title: Erik Svahn

text: Svahnin vanhemmat olivat Paltamon Koutaniemen talollinen, kirkonisäntä Matti Hannunpoika (Matts Hansson, k. 1689) ja Elisabet Johansdotter Meilund. Hän pääsi ylioppilaaksi Turussa vuonna 1700 ja hänet vihittiin papiksi Turun hiippakunnassa 1704. Svahn toimi sitten Sotkamon kirkkoherran Erik Cajanuksen (k. 1712) apulaisena.


title: Erik Svahn

text: Svahn kirjoitti latinan- ja suomenkielisen hautajaisrunon nimeltä "Lamentatio Paldamoensium, Mikä parcu Paldamosta" Paltamon kirkkoherran ja Kajaanin rovastikunnan lääninrovastin Johannes Andreae Cajanuksen (1626–1703) hautajaisiin elokuussa 1703. Runo painettiin Turussa vuonna 1706.


title: Erik Svahn

text: Svahn oli naimisissa vuodesta 1704 Erik Cajanuksen tyttären Elisabet Eriksdotter Cajanuksen kanssa.


title: Luettelo Bombardier CSeriesin tilauksista

text: Tämä on luettelo Bombardier CSeriesin tilauksista. Bombardier CSeries on koelentovaiheessa oleva Bombardierin valmistama matkustajalentokoneiden tuoteperhe, johon kuuluu kaksi mallia: CS100 ja CS300.


text: CSeries-lentokoneita on tilattu ja toimitettu seuraavasti (1. marraskuuta 2016 mennessä):


title: Suksametoni

text: Suksametoni eli sukkinyylikoliini (lääkenimiä: "Midarine", "Myolaxin", "Sukolin", Ruotsissa "Celocurin" sekä Norjassa "Curacit") on lihasrelaksantti. Se on siis herpauttaja, lihastonusta laskeva eli relaksoiva lääke. Suksametoni on esiintynyt lääkeaineena lähinnä kirurgian puolella, anesteettisessa käytössä etenkin leikkaussaleissa. Lääkettä annostellaan joko intravenoosisesti taikka intramuskulaarisesti. Lääkeainetta on saatettu antaa myös ECT-hoidon yhteydessä, lihasten voimakkaasta jännittymisestä aiheutuvien mahdollisten vaurioitten kuten luunmurtumien välttämistä varten. Suksametonin eduiksi on katsottu nopea vaikuttavuus. Suksametoni ei kasvata verenpainetta, eikä imeydy istukan läpi synnytyksen aikana.


title: Suksametoni

text:
Kliinisiä vasta-aiheita ovat olleet: maksavaurio, huono yleistila, uniapnea, nestetasapainon häiriöt.
Viherkaihista eli silmänpainetaudista kärsivillä potilailla on käyttöä sitäkin varottava, sillä sukkinyylikoliini kasvattaa silmän sisäistä painetta. Samanaikainen morfiinin vaikutus voi johtaa hengityselinlamaan ja sitä kautta seuraavaan kuolemaan. Lääkettä annettaessa on varmistettava potilaan hengitys sekä mahdolliset aputoimet, kuten esimerkiksi hapen saanti maskin kautta tai jopa intubointi. Suksametonille ei ole tunnettu vasta-ainetta.


title: Oh Well (kappale)

text: Oh Well on Fleetwood Mac -yhtyeen kappale vuodelta 1969, jonka kirjoitti soolokitaristi Peter Green. Se julkaistiin alun perin singlenä sekä myöhemmin albumilla "Then Play On". Myöhemmin se on ilmestynyt myös useilla yhtyeen kokoelmilla sekä livelevyllä "The Vaudeville Years".


title: Oh Well (kappale)

text: Ilmestyessään kappale ylsi Britannian singlelistan sijalle 2. Alankomaissa se nousi listan kärkeen.


title: Illo

text: Illo on kylä Sastamalan kaupungin kaakkoisosassa Pirkanmaalla. Kylä sijaitsee Sammun- eli Illonjoen varrella lähellä Punkalaitumen rajaa. Illo jakautuu epävirallisesti Illoon ja Kiikan-Illoon, joista jälkimmäinen on vuonna 1985 Illon yhteyteen liitetty alue. Illo lähikylineen muodostaa alueen, jossa asuu noin 500 asukasta.


title: Illo

text: Illossa on Illon alakoulu. Kylässä toimii aktiivinen kyläyhdistys ja vapaapalokunta, sekä urheiluseura Illon Jytinä.


title: Illo

text: Illon seutu on kohonnut merestä noin 4000 vuotta sitten. Illonjoen varrella on ollut kivikautinen kylä, ja arkeologiset löydöt sijoittuvat vuosien 2000 eaa. ja 1200 eaa. välille. Kivikauden jälkeen Illon asutus katkesi, ja kylästä tuli sittemmin Tyrvään takamaita. Nykyasutus lienee peräisin 1750-luvulta, jolloin alueelle perustettiin ensimmäiset torpat. Vuonna 1800 Illossa oli noin 30 torppaa.


title: Illo

text: Illon ensimmäinen kauppa perustettiin vuonna 1881. Samana vuonna kylään tuli kiertokoulu. Seuraavalla vuosikymmenellä maaseutu alkoi teollistua ja kylään saatiin kuivurit ja meijeri. Kylä kasvoi vuosisadan vaihteessa vauhdilla ja Illoon rakennettiin muun muassa kansakoulu, rukoushuone, osuusmeijeri, pankki, postikonttori ja puhelinkeskus. Kylä kärsi tuhoja Suomen sisällissodassa kun punaiset vetäytyivät seudun halki. Sähköt vedettiin Illoon vuonna 1927.


title: Illo

text: 1950-luvulla Illossa oli kahdeksan kauppaa, viisi pankkikonttoria, kolme koulua kirjastoineen ja neuvolatoiminta. Maanviljelyn lisäksi tärkeimmät työnantajat olivat Illon Osuusmeijeri, Kauniston saha ja Mäkisen kiitolinja. Tyrväästä tuli Vammala vuonna 1973. Vuonna 1985 liitettiin niin sanottu Kiikan-Illo kunnanosaliitoksela Kiikasta Vammalaan. 1900-luvun lopun rakennemuutos pikkuhiljaa näivetti Illon, ja monet palvelut ja työpaikat ovat poistuneet kylästä.


title: Anders Österlin

text: Anders Evert Österlin (1926 – 20. lokakuuta 2011) oli ruotsalainen taidemaalari ja graafikko. Aluksi hän maalasi fantasiakuvia, joissa oli vaikutteita Kleeltä ja Ernstiltä, myöhemmin lyyrissävyisiä, koloristisia, abstrakteja teoksia, joissa usein oli symbolimerkkejä.


title: Anders Österlin

text: Österlin kuului Cobra-ryhmään. Hän koristeli Signe Persson-Melinin kanssa vuonna 1957 Tukholman T-Centralen-aseman seinät. Österinin teoksia on kokoelmissa: Moderna Museet (Tukholma), Malmön museo, Kristianstad, Ystad, Jönköping, Lund.


title: Luettelo televisiosarjan Arrow jaksoista

text: "Arrow" on yhdysvaltalainen televisiosarja, jonka ovat kehittäneet Greg Berlanti, Marc Guggenheim ja Andrew Kreisberg. Se perustuu DC Comicsin supersankarihahmoon Vihreä Nuoli. Sarja alkoi The CW -kanavalla 10. lokakuuta 2012.


title: Todistettavasti syyllinen (4. tuotantokausi)

text: Televisiosarjan Todistettavasti syyllinen neljäs tuotantokausi alkoi Yhdysvalloissa CBS-kanavalla 24. syyskuuta 2006 ja päättyi 6. toukokuuta 2007. Suomessa sarja jatkui heti kolmannen kauden päätyttyä 19. kesäkuuta 2007 ja jäi tauolle saman vuoden elokuussa, jatkuen jälleen 5. helmikuuta 2008. Tämä kausi käsittää 24 noin 55 minuutin pituista jaksoa.


title: Axel Olson

text:
Axel Olson (1899 - 1986) oli ruotsalainen kuvataiteilija. Häns kasvoi Halmstadissa merimiesperheessä ja opiskeli piirtämistä teknisen koulun iltakurssilla. Vuonna 1915 Olson perusti Gnistan-ryhmän yhdessä veljiensä ja serkkujensa kanssa. Hän teki maalausmatkoja Italiaan ja Saksaan mesenaattinsa turvin vuonna 1922 . Olson muutti Berliiniin vuonna 1923 ja sai taideopetusta Alexander Archipenkolta, joka oli venäläinen kuvanveistäjä ja taidemaalari. Ruotsiin palattuaan Olson opetti maalausta amatööriryhmälle ja elätti itseään mm. maalaamalla muotokuvia. Hän liittyi Halmstadin taiteilijaryhmään "Halmstadsgruppen" vuonna 1929. Olson matkusti Pariisiin vuonna 1948 ja Provenceen 1950-luvun alussa.
Axel Olson kiinnostui Berliinissä asuessaan avantgardesta, italialaisesta futurismista, venäläisestä konstruktionismistä ja ranskalaisesta kubismista. Hän luopui puhtaasta maisemamaalauksesta ja siirtyi kokeelliseen abstraktiin taiteeseen. 1930-luvun puolivälissä Olson siirtyi taiteessaan surrealistisempaan suuntaan. Pariisin matkan seurauksena hän siirtyi taiteessaan nonfiguratiivisempaan suuntaan ja Provencen matka toi väripalettiin kirkkautta. Olsonin taiteessa näkyy Hallandin rannikon vaikutus mm. veneinä, kalastusvälineinä, simpukkoina ja näkinkenkinä 1970 ja 1980 -luvuilla.


title: Axel Olson

text: Axel Olssonin taidetta on nähtävillä Tukholman kansallis- ja modernintaiteen museoissa, Göteborgin taidemuseossa sekä Malmön, Gävlen, Eskilstunan ja Halmstadin museoissa. Ulkomailla hänen taulujaan on New Yorkissa.


title: Narcos

text: Narcos on yhdysvaltalainen Netflix-alkuperäissarja, jonka ensimmäinen tuotantokausi julkaistiin 28. elokuuta 2015. Sarjan ovat luoneet Chris Brancato, Carlo Bernard, sekä Doug Miro; sen on ohjannut brasilialainen elokuvantekijä José Padilha. Sarja on osittain fiktiivinen esitys kolumbialaisen huumeparoni Pablo Escobarin elämästä. Sarjassa seurataan myös Medellínin kartellia, sekä Yhdysvaltain huumepoliisi DEA:n agentteja. Sarjan ensimmäinen tuotantokausi koostuu kymmenestä jaksosta ja se kuvattiin Kolumbiassa vuoden 2014 loppupuoliskolla. Sarjasta tilattiin toinen kausi 3. syyskuuta 2015. Toisen kauden ensi-ilta oli 2. syyskuuta 2016. Syyskuun 6. päivä 2016 Netflix vahvisti, että sarjasta tehdään kolmas ja neljäs kausi. 1. syyskuuta 2017 Netflix julkaisi sarjan kolmannen kauden. Kolmas kausi kertoo Calin kartellista. Pedro Pascal jatkaa pääosassa DEA-agentti Javier Peñan roolissa.


title: Narcos

text: "Narcos" pohjautuu tosielämän kertomukseen huumekartellien levittäytymisestä ja kasvusta maailmanlaajuiseen toimintaan, sekä viranomaisten pyrkimyksistä estää kyseisten järjestöjen toiminta, joka johtaa verisiin konflikteihin viranomaisten ja kartellien välillä. Sarja keskittyy pahamaineiseen huumeparoni Pablo Escobariin (Wagner Moura), sekä DEA-agentti Steve Murphyyn (Boyd Holbrook), joka on lähetetty Kolumbiaan kiinniottamaan tai tarvittaessa likvidoimaan Escobar.


title: Miroslav Poljak

text: Miroslav Poljak (, 3. syyskuuta 1944 Zagreb, Kroatian KT – 2. marraskuuta 2015 Zagreb, Kroatia) oli jugoslavialainen vesipalloilija ja olympiavoittaja.


title: Miroslav Poljak

text: Poljak voitti Jugoslavian maajoukkueessa olympiakultaa Méxicossa 1968.


title: Miroslav Poljak

text: Poljak kuoli Zagrebissa sairastettuaan pitkään 71-vuotiaana 2. marraskuuta 2015.


title: Gidejoki

text: Gidejoki () on joki Pohjois-Ruotsissa. Joella on pituutta noin 200 kilometriä. Se alkaa Ruotsin Lapista Arasjö-tuntureilta ja laskee Pohjanlahteen Husumin luona. Tärkeimmät sivujoet ovat Organ, Flärkån och Hemlingsån. Joessa on kaikkiaan seitsemän voimalaitosta, joiden yhteisteho on 69 MW.


title: Palmerin ratsiat

text: Palmerin ratsiat () oli Yhdysvaltain oikeusministeriön vuosina 1919–1920 toteuttama viranomaisoperaatio, jonka tarkoituksena oli pidättää ja karkottaa maassa toimineita vasemmistoradikaaleja. Toimenpiteet käynnisti oikeusministeri A. Mitchell Palmer, joka nimesi operaation johtoon FBI:n tiedusteluosaston johtajan J. Edgar Hooverin. Erityisesti anarkisteihin kohdistuneiden ratsioiden yhteydessä pidätettiin tuhansia vasemmistoaktivisteja, joista kuitenkin vain muutamia satoja karkotettiin. Kaikkein vaarallisimpina radikaaleina pidettiin itäeurooppalaisia, joihin Yhdysvaltain viranomaiset laskivat kuuluviksi myös amerikansuomalaiset.


title: Palmerin ratsiat

text: Palmerin ratsioiden taustalla oli ensimmäisen maailmansodan jälkeen Yhdysvalloissa noussut kommunismin ja muun radikaalin vasemmistolaisuuden pelko, jota lisäsi erityisesti vuoden 1917 Venäjän vallankumous. Jo ennen maan liittymistä sotaan oli tiettyihin siirtolaisiin suhtauduttu epäluuloisesti, koska heidän epäiltiin pysyneen uskollisina Yhdysvaltain liittolaisten vihollisiin kuuluneille entisille kotimailleen. Yhdysvaltojen liityttyä sotaan vuonna 1917 maassa sädettiin Espionage Act -asetus, jolla kiellettiin muun muassa kaikenlainen sodan vastustamiseen liittyvä toiminta. Venäjän vallankumouksen aiheuttama pelko kasvoi sodan päättymisen jälkeen, kun maassa nähtiin kommunistien ja anarkistien järjestämiä suuria lakkoja. Lisäksi amerikanitalialaiset anarkistit räjäyttivät keväällä 1919 kahdeksassa kaupungissa useita pommeja, jotka oli suunnattu poliitikkoja, suurliikemiehiä ja poliisia vastaan. Samaan aikaan 30 kaupungissa koettiin myös laajoja rotumellakoita. Oikeusministeri Palmer piti lopulta varmana, että myös Yhdysvalloissa oli suunnitteilla Venäjän kaltainen vallankumous, jota johtivat maahan lähetetyt kommunistiagentit.


title: Palmerin ratsiat

text: Ratsiat alkoivat 7. lokakuuta 1919, jolloin oli kulunut tasan kaksi vuotta lokakuun vallankumouksen käynnistymisestä Venäjällä. Yli 10 000 kommunistia ja anarkistia pidätettiin, mutta viranomaiset eivät kuitenkaan löytäneet mitään todisteita vallankumoussuunnitelmille. Epäiltyjä pidettiin pitkiä aikoja vangittuina ilman oikeudenkäyntiä, mutta lopulta lähes kaikki vapautettiin. Suurin karkotettujen joukko oli 249 venäläistaustaista henkilöä, jotka joulukuussa 1919 kuljetettiin "USAT Buford" -nimisellä aluksella Yhdysvalloista Hangon kautta Neuvosto-Venäjälle. Heistä tunnetuimmat olivat liettualaissyntyiset anarkistit Emma Goldman ja Alexander Berkman.


title: Palmerin ratsiat

text: Toinen suuri ratsia tehtiin 2. tammikuuta 1920, jolloin kohteena olivat syndikalistisen Industrial Workers of the World -ammattiliiton (IWW) aktiivit. Pidätyksiä tehtiin yli 6 000, mutta taaskaan ei vallankumoushankkeista löytynyt todisteita. Palmer kuitenkin julisti, että se käynnistyy todennäköisesti vappuna. Julistus levitti hysteriaa ympäri Yhdysvaltoja, ja sen vuoksi esimerkiksi New Yorkissa erotettiin viisi hallinnollisiin virkoihin valittua sosialistia. Kun vappunakaan ei lopulta tapahtunut mitään, Palmeria alettiin arvostella kansalaisoikeuksien rikkomisesta. Palmerin poliittiset vastustajat taas syyttivät häntä siitä, että hän olisi käynnistänyt koko operaation vain oman kampanjansa tueksi pyrkiessään demokraattien presidenttiehdokkaaksi. Lopulta tapaus tuhosi Palmerin koko poliittisen uran.


title: Palmerin ratsiat

text: Minnesotan Duluthissa toiminut IWW-ammattiliiton amerikansuomalainen college Työväen Opisto oli ensimmäisiä paikkoja, johon viranomaiset koko ratsioiden yhteydessä iskivät. Kaikki koulun toiminnassa mukana olleet henkilöt, joilla ei ollut Yhdysvaltain kansalaisuutta, karkotettiin maasta ilman oikeudenkäyntiä tai kuulemista. Tammikuun 1920 suuren ratsian yhteydessä viranomaiset puolestaan iskivät Duluthissa julkaistun suomenkielisen "Industrialistin" tiloihin, jolloin kolme toimittajaa pidätettiin ja asetettiin myöhemmin syytteeseen. Tapaus eteni lopulta aina Minnesotan osavaltion korkeimpaan oikeuteen saakka. Amerikansuomalaiset joutuivat kohteeksi myös muun muassa Massachusettsin Maynardissa, jossa kuitenkin lopulta pidätettiin vain yksi henkilö. Neuvosto-Venäjän tiedotustoimiston sihteerinä New Yorkissa työskennellyttä Santeri Nuortevaa uhkasi myös karkotus, jolloin hän katsoi parhaaksi poistua maasta omasta aloitteestaan kesäkuussa 1920.


title: Palmerin ratsiat

text: Radikaalit amerikansuomalaiset olivat olleet viranomaisten tarkkailun kohteena jo ennen Palmerin ratsioiden käynnistymistä. Kesäkuussa 1917 säädetyn Espionage Actin nojalla oli vangittu tai karkotettu lukuisia amerikansuomalaisia, kuten IWW:n aktiivit Hiski Salomaa, Fred Jaakkola, Leo Laukki ja William Tanner vuosina 1917–1918, Niilo Wälläri keväällä 1919 ja anarkistit Gust Alonen ja Carl Paivio myöhemmin samana kesänä.


title: Keisarin Malja

text: Keisarin Malja on maustettua mustaa lehtiteetä. Se on Forsmanin teetalossa kehitetty, tsaarinaikaisten seurapiirien hienostunutta maku- ja tuoksumaailmaa kuvaileva teelaatu. Keisarin Maljassa kvittenin makeus on yhdistetty mustaan lehtiteehen. Tämä muistuttaa vanhaa venäläistä tapaa juoda samovaariteetä kvittenihillon kera. Monet venäläistyyppisen teen ystävät mieltyivät siihen heti.


title: Keisarin Malja

text: Tee maustetaan, sekoitetaan ja pakataan Suomessa. Pohjana on mustaa, isolehtistä Reilun kaupan lehtiteetä. Sitä on täydennetty ruusukvittenin ja litsihedelmän aromilla, ja mukaan on lisätty kuivattuja appelsiinin ja ananaksen paloja, saflorin ja liljan terälehtiä.


title: Keisarin Malja

text: Keisarin Malja nousi suosioon pian myös ulkomailla. Venäläiset ostajat hankkivat teetä Tallinnan Kaubamajasta kassikaupalla, kun Forsman oli avannut 1990-luvulla oman teemyymälänsä tähän tavarataloon. Tee raivasi Forsman teelle tietä myös Venäjän markkinoille sen jälkeen, kun moskovalaisen tavaratalon sisäänostaja oli hurmaantunut Aaro Forsmanin ja nykyisen toimitusjohtaja Ari Santamäen sinne tuoman Keisarin Malja -teen makuun.


title: Super GT -kausi 2015

text: Super GT -kausi 2015 oli Super GT sarjan 22. kausi. Kausi alkoi 5. huhtikuuta Japanin Okayamassa ja päättyi 15. marraskuuta Japanin Motegiin.


title: Sebringin 12 tunnin ajo 2012

text: Sebringin 12 tunnin ajo 2012 (virallisesti 2012 Mobil 1 12 Hours of Sebring) oli kestävyysajokilpailu, joka ajettiin 17. maaliskuuta Sebring International Racewayn radalla Sebringissä Floridassa. Kilpailu oli FIA World Endurance Championship -sarjan kauden ensimmäinen osakilpailu.


title: Sebringin 12 tunnin ajo 2012

text: Kilpailun voitti Audi R18 kolmikko Allan McNish, Tom Kristensen ja Rinaldo Capello.


title: Le Mansin 24 tunnin ajo 2012

text: Le Mansin 24 tunnin ajo 2012 oli FIA WEC -sarjan kauden kolmas osakilpailu joka ajettiin 16.–17. kesäkuuta Circuit de la Sarthen radalla Le Mansissa Ranskassa. Kilpailun voittivat Nr. 1 Audin kuljettajat André Lotterer, Marcel Fässler ja Benoît Tréluyer.


title: Le Mansin 24 tunnin ajo 2011

text: Le Mansin 24 tunnin ajo 2011 oli Intercontinental Le Mans Cup -sarjan kauden kolmas osakilpailu, joka ajettiin 11.–12. kesäkuuta Circuit de la Sarthen radalla Le Mansissa Ranskassa. Kilpailun voittivat Nr. 2 Audi -kuljettajat Marcel Fässler, André Lotterer ja Benoît Tréluyer.


title: Le Mansin 24 tunnin ajo 2010

text: Le Mansin 24 tunnin ajo 2010 oli kestävyysajokilpailu, joka ajettiin 12.–13. kesäkuuta Circuit de la Sarthen radalla Le Mansissa Ranskassa.


title: Le Mansin 24 tunnin ajo 2010

text: Kilpailun voittivat LMP1 -luokan Nr. 9 Audi kuljettajat Mike Rockenfeller, Timo Bernhard ja Romain Dumas.


title: Rurik Wasastjerna

text: Rurik Wasastjerna on suomalainen arkkitehti ja tietokirjailija. Hän on tutkinut Kouvolan ja Kuusankosken kaavoitusta ja rakennusperintöä.


title: Rurik Wasastjerna

text: Wasastjernalle myönnettiin marraskuussa 2015 Kaakkois-Suomen taidepalkinto tunnustuksena tehdystä tutkimustyöstä ja aiheen tunnetuksi tekemisestä. Hän on myös ansioitunut Alvar Aallon suunnitteleman Kotkan Sunilan tehdasyhdyskunnan suojelijana, suunnittelijana ja korjausneuvojana.


title: Kaakkois-Suomen taidepalkinto

text: Kaakkois-Suomen taidepalkinto on Kaakkois-Suomen taidetoimikunnan vuosittain myöntämä palkinto.


title: Kultakuoriainen (kappale)

text: Kultakuoriainen on Kari Peitsamo ja Ankkuli -yhtyeen toinen single, joka julkaistiin syksyllä 1979. Se on Peitsamon ensimmäinen julkaisu Johanna-levymerkille. Singlen B-puolena on minimalistinen instrumentaali "Lentokone talon yllä". Kumpaakaan kappaletta ei julkaistu singlen julkaisun aikoihin albumilla. Kultakuoriainen on julkaistu vuonna 2003 Peitsamon kokoelma-albumilla Lähde autoiluretkelle suureen etelän kanjoniin. Lentokone talon yllä -kappaleesta julkaistiin pidempi versio Levylaulaja-albumin CD-painoksella vuonna 2004.


title: Zabava Putjatišna

text: Zabava Putjatišna (ru: Забава Путятишна, myös Putjatitšna/Путятична, Putjatisna/Путятисна tai Potjatitšnoin tytär / дочь Потятичной) sekä toisinaan etunimellä Ljubava/Любавa) on venäläiseen kansanperinteeseen kuuluvassa Kiovan Rusiin sijoittuvassa bylinarunoudessa esiintyvä sankari. Hän on versiosta riippuen joko Kiovan ruhtinaan Vladimir Punaisen Auringon tytär tai sisarentytär.


title: Zabava Putjatišna

text:
Zabava Putjatišna on pääroolissa runoelmissa "Dobrynja ja lohikäärme" sekä ”Solovei Budimirovitš” ja mukana myös tarinassa pajari Stavr Godinovitšista. Slaavilainen nimi Zabava tarkoittaa sanatarkasti "iloa", "hauskaa" ja myös "huvia".
Bylina kuuluu levinneimpien venäläisten kertomarunojen joukkoon ja siitä on yli 60 tunnettua taltiointia. Runoelmassa ihastunut lohikäärme unohtaa antamansa lupauksen ja lentää Kiovan kohdalle, vie Zabavan ja piilottaa hänet tyyssijaansa, iljettävään pesäkoloonsa Sorotšinski-vuorille. Sieltä sankari (eli bogatyr) Dobrynja Nikititš pelastaa Zabavan.


title: Zabava Putjatišna

text: Taistelukohdat lohikäärmeiden kanssa ovat kansantarujen vanhinta ainesta. Olioista suurimman tappamisesta saa suurinta kunniaa. Venäläisen bylinarunoelman juonirakenteita tutkineen strukturalisti Vladimir Proppin mukaan ”runo kuuluu näin ollen sankareiden kamppailuista petojen kanssa kertovien luokkaan eikä ala Zabava-neidon ryöstöllä. Tiedossa on kaksi heikkolaatuista taltiointia, joissa neidon sieppaus aloittaa laulun. Toisen loppusäkeistö on katkonainen, koska laulajan muisti petti. Toinen, Karjalassa Uikujärvellä vanhauskoiselta vanhukselta kerätty kertoo Dobrynjan sijasta Dunaista. Dunai pelastaa tsaarin sukulaistytön käärmeen vankeudesta ja menee naimisiin hänen kanssaan”.


title: Zabava Putjatišna

text: Pohjois-Venäjän kertomarunoutta tutkineen M. G. Halanskin mukaan nimi vakiintui Dobrynjaksi historiallisten tapahtumien perusteella, jotka liittyivät kristillisen kasteen saamiseen Novgorodissa. Vaikutusta oli etenkin vuonna 1859 kalastajavanhukselta talteen saadun ”Perjuna -käärmeestä” kertovalla novgorodilaisella perimätiedolla ja sillä, että pitkäkestoinen kamppailu lohikäärmeen kanssa edustaa pakanallisuuden torjuntaa. Dobrynja valikoitui sankariksi myös siksi, että tarinassa hän tekee juuri sitä, minkä hänen äitinsä kielsi tekemästä: hän ui Putšai (myös Potšai) -joessa. Joen nimi viittaa muinaiskirkkoslaavin sanaan ”nukkua pois” ("potsit"/”почить” tai ”почити”) ja todennäköisesti tarkoittaa kuolemaa, mutta yhtä hyvin kysymys voi olla kiovalaisten kastamisesta Potchaina-joen suussa. Joidenkin lähteiden mukaan se, että sankari kohtaa ja taistelee hirviön kanssa ja voittaessaan vapauttaa venäläiset vangit "kirotun käärmeen" (zmeja prokljataja) luolasta, kuvaa venäläisten vapauttamista sotavankeudesta nomadeilta.


title: Zabava Putjatišna

text: Propp ei pidä yksistään Zabavan pelastamista kansan luoman taistelijaurhon varsinaisena sankaritekona. Hänen mukaan juoneen kuuluu, ettei Dobrynja avioidu vapauttamansa neidon kanssa, vaikka jotkut yksityiskohdat loppusäkeissä viittaavat hääjuhlien viettoon. Siperialaisessa taltioinnissa ruhtinas Vladimir ehdottaa Dobrynjalle avioliittoa Zabavan kanssa, joka osoittautuu kuitenkin urhon ”kristityksi siskoksi” ja lohikäärmeen voittaja joutuu kieltäytymään. Joissakin tarinoissa Dobrynjan kanssa hevosen selässä sylikkäin istuva Zabava itse tarjoutuu sankarille vaimoksi, mutta aloite kariutuu mahtimiehen luokkatietoisuuteen. Keskustelu voi esiintyä myös muodossa, jossa Zabava ei tarjoudu pelkästään palkinnoksi uroteosta, vaan tunnustaa rakkautensa. Samoin on versioita, joissa Dobrynja joutuu luopumaan avioaikeistaan sen vuoksi, että kosiskelun on jo kauan sitten aloittanut bogatyr Djuk Stepanovitš.


title: Zabava Putjatišna

text: Tarina kertoo Zabava Putjatišnan naimisiin menosta novgorodilaisen Solovei Budimirovitšin kanssa, joka on uljas matkailija, kanteletta muistuttavan guslin soittaja, ja rikas kauppias. Solovei merkitsee satakieltä.


title: Zabava Putjatišna

text: Tarinassa Zabava astuu aamulla omaan kirsikka-pähkinäpuutarhaansa. Puutarhasta hän löytää kolme linnaa, joista ensimmäisessä kassakaapit ovat täynnä kultaa, toisessa linnassa Solovein äiti rukoilemassa ja kolmannessa istuu itse Solovei sointuvasti soittamassa gusliaan. Voisi olettaa, että Solovei tämän kunniakkaan tapaamisen jälkeen lähettäisi äitinsä tekemään naimakauppoja, mutta Zabava ehtii ehdottamaan kihlausta itse. Ilmeisesti koreiden linnojen, sulhasen varallisuuden ja komeuden lumoissa Zabava unohtaa muinaisvenäläisten häärituaalien sovinnaisuudet ja säädyllisyydet.


title: Zabava Putjatišna

text: Danilovin kirjoittamassa versiossa sulhanen jossain vaiheessa nuhtelee Zabavaa kihloihin tarjoutumisestaan, kerää tavaransa ja lähtee käymään kotimaassaan, jolloin mukaan ilmaantuu tyhjätaskuinen keikari Davyd Popov. Takaisin paikan päälle valehäihin ehtinyt Solovei kilvoittelee toisen kosijan kanssa.


title: Zabava Putjatišna

text: Runossa paitsi keskitytään juhlallisuuksiin, myös ylistetään sulhasen rikkautta, hänen tuomiaan lahjoja, yhdessä yössä rakennuttamiaan koreita palatseja ja onnistunutta kosintaa. Kosintaa ei varjosta edes Davyd Popovin epäsovelias pyrkimys.


title: Zabava Putjatišna

text: Tarina jää vaille riipaisevaa käännettä Solovein ymmärtäessä, että Zabava yksinkertaisuudessaan ihailee ylkänsä hyveitä. Pääjuonena voi pitää kultahuippuisten palatsien rakentamista, mikä saa Zabavan maalaismaisuudessaan järkeilemään ja tunnistamaan sen oikean sulhasen. Zabava nousee aviomiehensä mustaan laivaan ja purjehtii Solovein kauniiseen kotimaahan, muinaisvenäläisen Hvalynskoje-meren taa.


title: Zabava Putjatišna

text: Bylina kuuluu niiden runolaulujen joukkoon, jotka tapahtumapaikan perusteella ovat kiovalaisia, mutta joissa on pohjoiseen alkuperään viittaavia merkkejä. Tarinasta on 28 tunnettua taltiointia. Tallennuksista vanhin kuuluu Kirša Daniloville ja on hänen kokoelmansa ensimmäinen. Sen pääsäe ”"vysata li, vysata podnebesnaja …."” (ru:’’Высота ли, высота поднебесная…’’) lauletaan N. Rimski-Korsakovin oopperassa ”Sadko”. Runolaulu on myytteihin ja riitteihin liittyvä juhlalaulu ja kuuluu juoneltaan venäläisiin häälauluihin, joissa (usein vihreä) puutarha on yleinen teema ja sen antimiin liittyvä sanasto venäläisen lyyrisen laulun kieltä. Siinä sulhanen saapuu jostain meren tuolla puolen ja liitto solmitaan molemmanpuolisesta rakkaudesta.


title: Zabava Putjatišna

text: Erään arvostelun mukaan 1800–1900 -lukujen taitteessa Arkangeli–Belomorskin alueella taltioidut Solovei Budimirovitš -tarinat eivät kuuluneet alueen laulajien aktiivisemmassa käytössä olevaan ohjelmistoon, mikä saattaa olla syynä niiden virheellisiin sanoituksiin. Mm. Mezenissa tallennettu kertomus loppuu epäloogisesti, vaikka se pitää sisällään perinteisiä, kokonaan puuttuvia tai uudella tavalla käsiteltyjä arkangel-belomorskilaisia muistiinpanoja. Tarina sijoittuu Kiovaan ja keskittyy lähinnä palatsien rakennustöihin. Solovei kieltäytyy majoittumasta ruhtinasta linnaan, koska hän on epäseurallinen. Solovein palatseja verrataan liekehtiviin kynttilöihin ja puhkeaviin kukkiin, mitä ei esiinny muissa taltioinneissa. Runoa ei luokitella häälauluksi, koska siinä mainitaan ainoastaan tapahtumien lopputulos.


title: Zabava Putjatišna

text: Yhdessä yössä rakennetut linnat, jossa mukana ovat ”aurinko, kuu ja tähdet”, antavat aihetta pitää kertomusta tarinana maailmankaikkeuden synnystä. Vuonna 1925 ehdotettiin, että Solovein matkaa voi verrata Norjan kuninkaan Harald Ankaran tekemään Kiovan-matkaan, jossa hän matkusti 12 laivalla ikivanhaa viikinkireittiä pitkin ja kosi Jaroslav Viisaan tyttärtä Elisabetia.


title: Zabava Putjatišna

text: Erään kertomuksen mukaan satumaisen rikas vieras Solovei Budimirovitš saapuu Kiovaan 12 (tai 30) mustalla laivalla Ledenets-kaupungista, Vedenetskoi (tai Venedestkoi tai Veneditsy) maasta. Kaupungin on veikattu tarkoittavan mm. Veliki Ustjugin edeltäjää tai kylää, joka sijaitsee siitä 200 km lounaiseen Lomkka ja Totma -kaupunkien hallintopiirissä, Suhona-joen haaran Ledengan äyräällä.


title: Zabava Putjatišna

text: Toisaalta paikannimi voi tarkoittaa Ledengskia, joka sijaitsee Vetlugan altaassa, Ustjugista 200 km etelään. Teoksessaan ”Gleden – Ledeng” S. Rogatšev epäilee Gle’denin olevan peräisin yleisnimeltä kuulostavasta paikannimestä Le’deng. Ledenets voi olla myös Venetsian muinaisvenäjänkielinen nimi tai se on lyhennys eteläruotsalaisesta Lidköpingistä, jonka halkaisee Lidan-joki. Tarinassa mainitaan oikeita paikkoja kuten "Varangian meri" eli Suomenlahti, jossa nimi voi viittaa johonkin laajempaankin kuin Suomenlahti. Sininen meri on tarkoittanut Itämerta, tai sen osaa Suomenlahtea, jota hallitsivat slaaviheimoista myös obortiiteiksi kutsutut varinit, (saksalaisittain vagrit, venäläisittäin varjagit). Sinisen meren takia Ledenetsin on oletettu tarkoittavan mäkilinna Lindanisea eli muinaista Tallinnaa. Tällöin Kodolskin saari tarkoittaisi joko Kotlin saarta tai Gotlantia, joista Solovej mahdollisesti ohi purjehtii, etenkin tullessa jokoBarentsin tai Karanmeren rannikolta, johon hänen ”mursun syöksyhampaasta” tehty nojatuolinsa viittaa. Vihertävän Lukomorjen takana on kuitenkin kuvitteellinen maa aarniometsineen.


title: Zabava Putjatišna

text: Ääretön omaisuus on innoittanut joitakin tutkijoita samaistamaan Solovei Budimirovitšin Solovei-rosvoon tai kaukaisen matkan ansiosta aateliseen Filon Kmitaan, kun taas mahdollisuus rakentaa kolme linnaa vahvistaa käsitystä Soloveista melkein yhtä vahvana sankarina kuin Ilja Muromets.


title: Zabava Putjatišna

text: Kertomarunoudessa vähänkin merkittävä naisen valta on korostuneesti osa maskuliinista omaisuutta, jota käsitellään naimakaupoin. Oma-aloitteiseen vaimon etsintään ei ole varsinaisesti tarvetta, vaan naimattomat miehet löytävät morsiamensa mm. isän, esimerkiksi Sadkon, ehdotuksesta. Proppin mielestä siinä missä tsaarittaren kanssa avioliittoon päättyvät häälaulut yleensä muistuttavat iltasatuja, on Solovei Budimirovitšin tapauksella jopa koominen perusvire, jota värittää Zabavan itse vaimoksi tarjoutumisen aiheuttamana lievä ristiriitaisuus.


title: Zabava Putjatišna

text: Joidenkin lähteiden mukaan Zabava Putjatišnan isännimi juontuu tunnetusta pajarisuvun jälkeläisestä, Putjata Vyšatitšista, joka mainitaan aikakirjoissa vuonna 1097 (ven. kalenterin vuosi 6605) Vyšatitš oli Kiovan ensimmäinen tysjatski (eräs sotapäällikön arvo), joka oli ruhtinas Svjatopolk toisen sotapäällikkö eli voivodi. Putjatan virkaannimittämis- tai syntymäpäivästä ei ole täyttä selvyyttä, mutta hänen nimensä mainitaan toistuvasti usean historiallisen tapahtuman yhteydessä. Hän osallistui esimerkiksi vuonna 1106 turkkilaissukuisia polovetseja vastaan käytyyn taisteluun yhdessä veljensä Jan Vyšatitšin kanssa. Putjatan 15 vuotta kestänyt ura tysjatskina päättyi Svjatopolkin kuollessa vuonna 1113, jolloin uuden hallitsijan löytämistä edeltävien levottomuuksien aikana kapinoivat kaupunkilaiset ryöstivät hänen talonsa. Sen jälkeen hänen elämästään ei löydy merkintöjä.


title: Zabava Putjatišna

text: Joidenkin lähteiden mukaan taas pajari Jan Vyšatitš toimi vuodesta 1089 Kiovassa tuhannen vapaaehtoisen sotilaan ensimmäisenä päällikkönä, minkä jälkeen virkaan astui hänen veljensä Putjata. Vielä varhaisemmilta vuosilta 988 (6496) tai 991 (6499) on säilynyt sanonta Novgorodin dramaattisista kastetapahtumista: ”Dobrynja kastoi novgorodilaiset tulella, Putjata miekallaan”, jossa Putjata on sotapäällikkönä Vladimir Suuren palveluksessa ja Dobrynja sytyttää kaupunkilaisten talot tuleen pelastaakseen taistelussa alakynteen jääneen Putjatan.


title: HMS St. Vincent (1815)

text: "HMS St. Vincent" oli Britannian Kuninkaallisen laivaston 120-tykkinen Nelson-luokan ensimmäisen luokan linjalaiva.


title: HMS St. Vincent (1815)

text:
Alus tilattiin 15. tammikuuta 1806 Plymouthin telakalta, jossa vastaavana laivanrakennusmestarina oli Joseph Tucker toukokuuhun 1813 ja sen jälkeen Thomas Roberts. Sen köli laskettiin toukokuussa 1810 ja alus laskettiin vesille 11. maaliskuuta 1815, jolloin se siirrettiin reserviin. Aluksen valmistuskustannukset olivat 110 549 puntaa. Alukselle tehtiin kesäkuusta lokakuuhun 1823 Plymouthissa pieni huolto 14 256 punnalla. Se varustettiin Plymouthissa syyskuusta 1829 huhtikuuhun 1830 vartiolaivaksi, mihin kului 25 818 puntaa.
Alus otettiin palvelukseen 2. syyskuuta 1829 Portsmouthissa William Carnegien lippulaivana päällikkönään Edward Hawker. Alus poistettiin palveluksesta 30. huhtikuuta 1830.


title: HMS St. Vincent (1815)

text: Alus palautettiin palvelukseen toukokuussa Portsmouthin lippulaivana. Alus oli vuodesta 1831 alkaen Välimerellä, mistä se palasi 1834. Alus siirrettiin 1841 satamapalvelukseen Portsmouthissa ja edelleen kokeelliseen laivueeseen 1846. Alus oli toukokuusta 1847 huhtikuuhun 1849 Kanaalin laivaston komentajan kontra-amiraali Sir Charles Napierin lippulaivana. Oltuaan reservissä Portsmouthissa heinäkuusta syyskuuhun 1854 alus kuljetti ranskalaisia joukkoja Itämerelle. Sotatoimien päätyttyä alus sijoitettiin emälaivaksi Portsmouthiin. Alus siirrettiin 1862 koululaivaksi ja se ankkuroitiin vuonna 1870 Haslariin. Alus myytiin 1906 romutettavaksi.


title: Ajoneuvosuunnittelu

text: Ajoneuvosuunnittelu on osa ajoneuvojen valmistamiseen liittyvää prosessia, johon liitty visuaalisten seikkojen lisäksi myös ergonomia, tekniset varusteet ja niiden vaatima tila sekä valmistustekniset- sekä kustannuskysymykset. Ajoneuvojen teollinen suunnittelu kattaa periaatteessa kaikki ajoneuvojen näkyvät ja myös piilossa olevat komponentit, lukuun ottamatta puhdasta tekniikkaa, joka on eri suunnitteluosastojen alaista toimintaa. Toimivan ja hyvin suunnitellun ajoneuvon lopullinen muoto on monen tekijän summa, ja suunnittelutiimi joutuu jatkuvasti etsimään kompromisseja eri arvojen välillä. Mitä täsmällisemmin jonkin ajoneuvon käyttöfunktio rajautuu, sitä vähemmillä kompromisseilla suunnittelutiimi saa vietyä projektin lävitse. Perheauto on aina haastavampi suunniteltava kuin esim. puhtaasti tavarankuljetukseen suunniteltu auto tai vaikkapa erikoissarjana valmistettu urheiluauto.


title: Ajoneuvosuunnittelu

text: Tämä artikkeli lähestyy ajoneuvosuunnittelua puhtaasti esteettisistä näkökulmista ja rajautuu henkilöautoihin.


title: Ajoneuvosuunnittelu

text: Suunnittelutiimin työtehtävä jakautuu yleensä kolmeen osa-alueeseen: ajoneuvon korin design, sisustan design sekä väri- ja materiaalidesign. Ajoneuvon lopulliseen ilmeeseen suuresti vaikuttava graafinen suunnittelu on tärkeä osa-alue ja siksi monilla alan ammattilaisilla on yleensä takanaan jokin taide- tai graafisen alan koulutus. Hyvä ajoneuvosuunnittelu ei rajoitu vain muotoihin vaan etsii myös toiminnan käytännöllisyyttä, muodostaen näistä loppukäyttäjälle miellyttävän ja valmistajalle helposti myytävän kokonaisuuden.


title: Ajoneuvosuunnittelu

text: Esteettisten arvojen tulee vastata määrätyssä suhteessa ergonomisiin vaatimuksiin. Tämänpäivän autoissa esimerkiksi lisääntynyt hyöty- ja viihde-elektroniikan käyttö asettaa haasteita mm. kojelaudan suunnittelulle. Varusteiden tulee olla helppoja ja miellyttäviä käyttää myös auton liikkuessa, näyttöjen tulee olla selkeitä luettavia eri valaistusolosuhteissa ja koska auton käytössä on kyse aina turvallisuudesta, kojelaudan varusteiden käytön ja näyttöjen lukemisen tulee voida tapahtua sekunnin murto-osissa.